ΚΩΣΤΑΣ ΚΟΦΙΝΑΣ: Tι ήθελε να… πει ο Λουτσέσκου; | SportDay.gr\nTΙ ΗΘΕΛΕ ΝΑ… ΠΕΙ Ο ΛΟΥΤΣΕΣΚΟΥ;\nΟ Κώστας Κοφινάς επιχειρεί να ερμηνεύσει τον εκνευρισμό αλλά και τις περίεργες επιλογές του Ραζβάν Λουτσέσκου πριν και μετά από το παιχνίδι με τον ΠΑΣ Γιάννινα\nΚάποιες φορές δεν χρειάζεται καν να ακούσεις τι λέει κάποιος. Γιατί απλά «μιλούν» οι πράξεις του. Το θέμα δεν είναι μόνον η ήττα του ΠΑΟΚ από τον ΠΑΣ Γιάννινα. Το γκολ του Κόντε πλήγωσε το κοινό του Δικεφάλου και άλλωστε σε ένα πρωτάθλημα με ανισότητες μεγάλες, οποιαδήποτε απώλεια βαθμού μπορεί να κοστίσει.\nΩστόσο, αξίζει κάποιος να σταθεί στις κινήσεις του Λουτσέσκου και καλό είναι να τις δούμε. Όχι όλες, τις βασικές. Πριν από λίγες ημέρες δεν έβαλε στην ευρωπαϊκή λίστα του Καγκάβα, πάει να πει έχει τον πάλαι ποτέ αστέρα από την Ιαπωνία σε δεύτερο πλάνο. Κοινώς, διαπιστώνει πως βρίσκεται πίσω σε σύγκριση με τους υπόλοιπους συμπαίκτες του. Κι όμως, αυτόν τον παίκτη τον έριξε στη μάχη της πρεμιέρας και ενώ δεν υπήρχαν νωρίτερα παιχνίδια. Δεν ήταν κουρασμένοι οι ποδοσφαιριστές, ουδεμία ανάγκη για rotation συνεπώς. Πώς τη μία εκτός ο Καγκάβα και την άλλη εντός;\nΕπίσης, ξαφνικά είδαμε τον Ζίβκοβιτς σε θέση βασικού «κίπερ» και όχι τον Πασχαλάκη, έναν «άσο» που αποδεδειγμένα εμπιστεύεται ο Ρουμάνος προπονητής του ΠΑΟΚ. Φυσικά και δεν είναι χαώδεις οι διαφορές ανάμεσα στους δύο τερματοφύλακες, αλλά όπως και να’ χει όταν δεν υφίσταται σταθερότητα ειδικά στη θέση κάτω από τα δοκάρια, ένα θέμα δημιουργείται.\nΟ Ζίβκοβιτς έκανε το σοβαρό λάθος, που για να είμαστε ειλικρινείς θα μπορούσε να έχει κάνει αντίστοιχο και ο Πασχαλάκης, ήρθε η ήττα και η γκρίνια. Προσθέστε εδώ και την κακή κατάσταση του αγωνιστικού χώρου και έδεσε το γλυκό. Γιατί – λέγεται ότι- οι αρμόδιοι επέλεξαν ποικιλία χλοοτάπητα που αρέσκεται στα ψυχρά κλίματα και δεν μπορεί τώρα με τις υψηλές θερμοκρασίες να είναι σε εξαιρετική κατάσταση. Δηλαδή, θέλει το γκαζόν τον χρόνο του!\nΚαι φτάνουμε στο προκείμενο: τι ήθελε να… πει με τις κινήσεις του ο Ραζβάν Λουτσέσκου; Αραγε εννοούσε ότι το έμψυχο δυναμικό του ΠΑΟΚ δεν έχει την πληρότητα που θα επιθυμούσε; Μήπως ότι οι διαθέσιμες λύσεις δεν είναι πολλές και εν τέλει τα χέρια του νιώθει πως έχουν δεθεί; Εκτός πια κι αν ο Λουτσέσκου με κάποιες επιλογές που ήδη συζητούνται στα ενδότερα της ομάδας ήθελε να στείλει το μήνυμα ότι «καλές οι πωλήσεις, ακόμη καλύτερο όμως είναι να επενδύονται τα χρήματα που έρχονται από αυτές και να αποκτώνται παίκτες ικανοί να κάνουν τη διαφορά». Συνέβη το τελευταίο ή μήπως η απάντηση είναι ένα μεγάλο «όχι»;\nH πιο δύσκολη αποστολή του Λουτσέσκου


Νυχτερινή Πένα: Αποφάσεις Ζωής 12\nΆνοιξε τα μάτια του νιώθοντας χαλαρωμένος σαν να είχε κοιμηθεί μερόνυχτα αλλά μια ματιά στο ρολόι του τον πληροφόρησε πως είχε κοιμηθεί μόλις λίγες ώρες. Ένιωθε ωστόσο τόσο ξεκούραστος που σηκώθηκε αμέσως από το κρεβάτι. Η ξεκούρασή του ήταν αρκετή ώστε να μην πονάει καν το γόνατό του. Ντύθηκε και πέρασε στο γραφείο. άνοιξε τον υπολογιστή και πήγε να φέρει έναν καφέ. Μόλις επέστρεψε είδε ότι ο υπολογιστής ήταν έτοιμος για να δουλέψει και ότι υπήρχαν δυο μηνύματα με το εσωτερικό ηλεκτρονικό ταχυδρομείο.\nΆνοιξε το πρώτο και διαπίστωσε πως προερχόταν από τη Μάρθα. Δεν υπήρχε συνημμένο, το κείμενο περιεχόταν κατευθείαν στο μήνυμα. Ο Μιχάλης το διάβασε χωρίς να του διαφύγουν τα υποννοούμενα προς το πρόσωπό του και μετά το διέγραψε. Κοίταξε για μια στιγμή την εικόνα στην οθόνη. Στο κέντρο είχε τη λίστα με τα μηνύματα, δεξιά κάποιες επιλογές για τις ρυθμίσεις και τη χρήση του δικτύου. Αριστερά βρίσκονταν οι επαφές, μια μεγάλη λίστα που περιλάμβανε όλα τα τερματικά του νοσοκομείου. Όλα τα τερματικά..... Κάτι πάλευε πάλι να έρθει στην επιφάνεια όπως και την προηγούμενη φορά που είχε ανοίξει τα μηνύματα της Καρς. Τι ήταν;\nΆνοιξε το δεύτερο μήνυμα που είχε. Ήταν από τον προϊστάμενο της αποθήκης και του παρείχε τα στοιχεία που ήθελε, αμέσως μεταφόρτωσε τα στοιχεία στο σκληρό του υπολογιστή χωρίς να το σβήσει ωστόσο. Ο ίδιος είχε πει στον επικεφαλής του προσωπικού των αποθηκών να στείλει τα στοιχεία με ηλεκτρονικό μήνυμα για να μην τον δουν να έρχεται στο γραφείο και αντιληφθούν την πορεία που έπαιρναν οι έλεγχοί του. Να μην τον δουν έξω όσοι παρακολουθούσαν ή η Φαίη εδώ που πάντα είχε στημένο αυτί για πληροφορίες. Η Φαίη! Τώρα ήξερε τι ήταν αυτό που προσπαθούσε να έρθει στην επιφάνεια. Γι' αυτό η κατάσκοπος της Καρς δεν χρειαζόταν να της τηλεφωνήσει ή να φύγει από το γραφείο. Έστελνε αναφορά μέσω του υπολογιστή στην Καρς.\nΣηκώθηκε και έσπευσε στον υπολογιστή της Φαίης που ακόμα δεν είχε έρθει για δουλειά. Τον άνοιξε και έσπευσε να ελέγξει τα μηνύματά της στα απεσταλμένα. Δεν είχε κάνει λάθος στο σκεπτικό του. Υπερβολικά σίγουρη για τον εαυτό της και την προστασία της Καρς δεν είχε μπει στον κόπο να τα σβήσει.\nΟ Μιχάλης τα τύπωσε και μετά γύρισε στις ρυθμίσεις. Ρύθμισε την αποστολή στο δικό του ηλεκτρονικό ταχυδρομείο αντίγραφου από κάθε μήνυμα της Φαίης. Ύστερα έκλεισε τον υπολογιστή. Τώρα θα φρόντιζε να μαθαίνει η Καρς μόνο όσα εκείνος ήθελε. Θα την πότιζε με το ίδιο της το δηλητήριο. Σηκώθηκε από τη θέση της Φαίης και κοντοστάθηκε καθώς το πρόσωπο της Κριστίν πέρασε μπροστά από τα μάτια του. Αυτό θα έπρεπε να το υποστεί η Καρς και σε άλλες περιπτώσεις πέρα από τη δουλειά. Απλά θα έπρεπε να περιμένει την κατάλληλη στιγμή.\nΕπέστρεψε στο γραφείο του και ξεκίνησε να εργάζεται με τα νέα στοιχεία που είχε από την αποθήκη. Αυτό που εβλεπε τώρα ήταν μια πολύ σύνθετη εικόνα καθώς το νοσοκομείο παραλάμβανε φάρμακα και υγειονομικό υλικό από είκοσι περίπου εταιρίες. Είχε όμως την επιμονή και την υπομονή να αναλύσει αυτήν την γενική εικόνα σε μικρά τμήματα που θα μπορούσε να διαχειριστεί και να καταλήξει στα αποτελέσματα που του χρειάζονταν.\nΟι τρεις κοπέλες ήρθαν και τον καλημέρισαν ενώ ξεκινούσαν τη δουλειά της ημέρας. Ο Μιχάλης ανταπέδωσε το χαιρετισμό κρύβοντας από τη Φαίη τη διάθεσή του να της αστράψει μερικά χαστούκια για την υποκρισία της. Αντίθετα είπε στη Μόλι:\n-Κάνε ένα τηλέφωνο κάτω στις αποθήκες και πες στον Μπιλ ότι θα χρειαστώ όλες τις καρτέλες για τον Ιούλιο.\n-Ναι, δεν έχω ακόμα αποτελέσματα και ελπίζω ότι αυτό θα βοηθήσει.\nΤώρα που ήξερε τι να προσέξει είδε το ανοιχτό παράθυρο που η Φαίη επανέφερε από τη μπάρα και άρχισε να γράφει σαν να συνέχιζε τη δουλειά της. Επέστρεψε στο γραφείο του και είδε στην οθόνη το μήνυμα που η Φαίη είχε στείλει στην Καρς, ωραία θα την παραπλανούσε και εκείνος θα μπορούσε ανενόχλητος να συνεχίσει τη δουλειά του.\nΔούλεψε όλη την ημέρα και μόνο καθώς ο ήλιος πλησίαζε στη δύση του σταμάτησε για να φάει και μετά να ασχοληθεί με τα δικά του. Διάβαζε το μενού της καφετέριας για να αποφασίσει τι να φάει όταν χτύπησε το τηλέφωνο.\n-Ναι; είπε χωρίς να κοιτάξει τη συσκευή.\n-Καλησπέρα, η φωνή της Κριστίν ακούστηκε οδυνηρά αδύναμη, σχεδόν σβησμένη.\n-Καλησπέρα, είπε ο Μιχάλης. Πως είσαι;\n-Δεν θα έλεγα ότι είμαι και στα καλύτερά μου, είπε η κοπέλα.\n-Δεν έχει το αποτέλεσμα που θα έπρεπε και αυξήσαμε την δόση αλλά έχει και περισσότερες παρενέργειες.\n-Οπότε απόψε δεν θα τα πούμε, είπε η κοπέλα. Εκτός....\n-Αν θέλεις να έρθεις να με δεις εδώ.\n-Ναι, βέβαια, είπε ο Μιχάλης, κανένα πρόβλημα, θα ανέβω μετά την επίσκεψη των γιατρών για το βράδυ.\n-Θα τα πούμε.\nΟ Μιχάλης έκλεισε το τηλέφωνο. Έμεινε να σκέφτεται. Δεν είχε καμία αμφιβολία πλέον για το τι ένιωθε για την Κριστίν, ούτε όμως και για το ποια ήταν η κατάσταση. Κούνησε το κεφάλι του, δεν είχε φυσικά νόημα να το σκέφτεται. Για την Κριστίν ήταν απλά ένας φίλος.\nΠαρήγγειλε φαγητό και μετά στράφηκε και πάλι στην οθόνη του υπολογιστή του. Είχε κάτι να τελειώσει, το είχε υποσχεθεί στην Κριστίν.\nΗ Μάρθα Καρς ύψωσε το ποτήρι της και μετά ήπιε λίγο από το κόκκινο κρασί της, ήταν πολύ ικανοποιημένη απόψε. Τα τελευταία νέα από το νοσοκομείο ήταν αυτά που ήθελε, ο Μιχάλης δεν προχωρούσε με τις προσπάθειές του να βγάλει μια άκρη, όπως την είχε ενημερώσει η Φαίη, και σύντομα οι τραπεζικές απαιτήσεις θα γονάτιζαν το νοσοκομείο και όλα θα ακολουθούσαν την πορεία που εκείνη είχε από καιρό σχεδιάσει.\nΆδειασε το ποτήρι της και έκανε νόημα στο σερβιτόρο να της φέρει ένα άλλο. Έστρεψε την προσοχή της στην εκδήλωση που παρακολουθούσε. Όλα πήγαιναν κατά τα σχέδιά της. Είχε ήδη κατά νου την επόμενη κίνηση για να ταπεινώσει το Μιχάλη.\nΟ Μιχάλης χτύπησε ελαφρά την πόρτα του δωματίου πριν περάσει μέσα. Η Κριστίν ήταν ξαπλωμένη με τα μάτια κλειστά. Στράφηκε προς το μέρος του και χαμογέλασε αλλά ήταν φανερό πόσο εξαντλημένη ήταν.\n-Καλησπέρα, είπε ο Μιχάλης και κάθισε κοντά της. Πονάς;\n-Λίγο, είπε η κοπέλα, κυρίως ζαλίζομαι.\n-Τι λένε οι γιατροί;\n-Λίγα πράγματα, μην ανησυχείς όμως. Αύριο θα είμαι καλύτερα.\nΟ Μιχάλης ένευσε. Της έδειξε την εκτύπωση που είχε φέρει μαζί του.\n-Σου έφερα λίγο διάβασμα.\n-Ναι, είσαι η πρώτη που θα το διαβάσει.\n-Θα το βάλεις στο κομοδίνο σε παρακαλώ; είπε η κοπέλα και εκείνος έκανε όπως της είπε.\nΜίλησαν για την ιστορία που είχε γράψει και μετά γενικά για βιβλία. Βιβλία που είχαν διαβάσει, και τους άρεσαν ή άλλα που τους είχαν απογοητεύσει, βιβλία που ήθελαν να διαβάσουν. Συνέχισαν να μιλάνε μέχρι που η Κριστίν νύσταξε. Ο Μιχάλης την κοίταξε να βυθίζεται στην γλυκιά ανυπαρξία του ύπνου και μετά σηκώθηκε, την σκέπασε και αφού δίστασε για μια στιγμή χάιδεψε τα μακριά μαλλιά της.\n-Καληνύχτα, ψιθύρισε και βγήκε από το δωμάτιο.


Σκεύος Φαγητού Μ/W Παραλληλόγραμο 500ml, Από Ζαχαροκάλαμο 50τεμ - Exoplismos LTD\n> ΑΝΑΛΩΣΙΜΑ HO.RE.CA.>ΒΙΟ PRODUCTS>Σκεύος Φαγητού Μ/W Παραλληλόγραμο 500ml, Από Ζαχαροκάλαμο 50τεμ\nΠακέτο 50 τεμ.\nΓΙΑ ΤΟ ΑΝΤΙΣΤΟΙΧΟ ΚΑΠΑΚΙ ΑΠΟ ΖΑΧΑΡΟΚΑΛΑΜΟ ΠΑΤΗΣΤΕ ΣΤΟ ΠΑΡΑΚΑΤΩ LINK:\nΓΙΑ ΤΟ ΑΝΤΙΣΤΟΙΧΟ ΡΡ ΚΑΠΑΚΙ ΠΑΤΗΣΤΕ ΣΤΟ ΠΑΡΑΚΑΤΩ LINK:\n4,47 € χωρίς Φ.Π.Α\nΣκεύος φαγητού bagasse, παραλληλόγραμμο, 500ml, 19x11cm, από ζαχαροκάλαμο, σε φυσικό μπεζ χρώμα, βιοδιασπώμενο και κομποστοποιήσιμο. Ένα #plasticfree προϊόν εναρμονισμένο με τις νομοθετικές απαιτήσεις της Ε.Ε.. Αποτελεί ιδανική λύση για την αντικαστάσταση των αντίστοιχων πλαστικών σκευών. Ανθεκτικό σε χαμηλές και υψηλές θερμοκρασίες. Κατάλληλο για κατάψυξη και φούρνους μικροκυμάτων, για κρύα και ζεστά τρόφιμα. Προσαρμόζεται είτε με το bio products καπάκι bagasse από ζαχαροκάλαμο για μία 100% φυσική επιλογή, είτε με το bio products ημιδιάφανο PP καπάκι για ορατότητα του περιεχομένου.\nΧρησιμοποιείστε τα όμορφα και πρωτότυπα bio products σκεύη φαγητού bagasse για τις συσκευασίες των προϊόντων σας και προστατεύστε το περιβάλλον. Συνδυάστε τα με τα bio products ξύλινα κουβέρ ή ξύλινα κουτάλια, μαχαίρια, πιρούνια, αλλά και με τις χάρτινες kraft τσάντες μεταφοράς της σειράς μας και δημιουργείστε τον τέλειο οικολογικό συνδυασμό για συσκευασία μίας χρήσης και υπηρεσίες delivery και take away.


Η Ανδρούλα Γεωργιάδου επέλεξε φυσικά, γι’ αυτή την πρώτη ατομική έκθεσή της, ομορφιές που την πληγώνουν, από τη λαβωμένη, κατεχόμενη Κύπρο\n01.10.2019 | 16:36\nΗ φωτογραφία είναι αποτύπωση μιας δεδομένης στιγμής και αυτή η στιγμή απαθανατίζεται για πάντα, γίνεται μάρτυρας της δικής σου μνήμης. Μία φωτογραφία εγκιβωτίζει έναν ολόκληρο κόσμο, που είδες, που αισθάνθηκες. Χαίρομαι, που είχα την ευκαιρία να ταξιδέψω στην έκθεση φωτογραφίας της Ανδρούλας Γεωργιάδου, που φιλοξενήθηκε στο πρωτοποριακό Ιατρικό «Κέντρο Μαστού Κύπρου» στη Λευκωσία. Τα εγκαίνια της έκθεσης ήταν πραγματικά ένα ταξίδι, σε ήχους, χρώματα και λέξεις, αφού τρεις καλές φίλες της φωτογράφου και δημοσιογράφου Ανδρούλας Γεωργιάδου, η ηθοποιός Γιάννα Λευκάτη, η ποιήτρια Αλεξάνδρα Γαλανού και τραγουδίστρια Καίτη Οικονομίδου, με την πιανίστρια Αγνή Σακκά παρά το πλευρό της, φρόντισαν η καθεμιά με τα δικά της όπλα να «ντύσουν» την εκδήλωση με τον κατάλληλο τρόπο.\nΤέσσερις γυναίκες, λοιπόν, την περασμένη Δευτέρα 23 Σεπτεμβρίου 2019 συνέθεσαν μία εκδήλωση έμπλεης συγκίνησης. Κατά τη διάρκεια της εκδήλωσης διάβασε ποιήματά της η ποιήτρια Αλεξάνδρα Γαλανού και τραγούδησε υπέροχα ελληνικά τραγούδια η Καίτη Οικονομίδου με τη μοναδική φωνή της. Παρουσιάζοντας την Ανδρούλα Γεωργιάδου, η ηθοποιός Γιάννα Λευκάτη μίλησε για τη μακρά πορεία της στη Δημοσιογραφία και την αγάπη της για τη ζωγραφική και τη φωτογραφία.\nΗ ηθοποιός Γιάννα Λευκάτη είπε χαρακτηριστικά για την Ανδρούλα Γεωργιάδου «δεν γράφει πια με λόγια, αλλά με απανωτά κλικ της μηχανής»\n«Κι έτσι», είπε, «δεν γράφει πια με λόγια, αλλά με απανωτά κλικ της μηχανής. Για να μας αποδείξει το θεώρημα «Μια εικόνα χίλιες λέξεις». Η ίδια η Ανδρούλα Γεωργιάδου είπε πως επέλεξε γι’ αυτή την πρώτη ατομική έκθεσή της κάποια φωτογραφικά ταξίδια της «σε ομορφιές που την πληγώνουν, τη λαβωμένη, κατεχόμενη Κύπρο που αγαπά πιο πολύ. Αλλά και σε ομορφιές που την καθηλώνουν, κυρίως από πρόσφατα ταξίδια της στην Ελλάδα, σε ομορφιές που την κάνουν «να νιώθει τον κόσμο σαν μια απέραντη αγκαλιά του Θεού και ν’ απολαμβάνει τη γαλήνη της στιγμής ως ανεκτίμητο δώρο.».\nΗ τέχνη, είπε, «οι τεχνικές, οι δυνατότητες και το φάσμα των θεμάτων στη φωτογραφία είναι ένα απέραντο πεδίο πειραματισμού, αποκάλυψης κι ευχαρίστησης. Εξ επαγγέλματος με ενδιαφέρει ιδιαίτερα το φωτορεπορτάζ, η διαμαρτυρία, η φωτογραφία δρόμου, η καθημερινότητα, το πρόσωπο, η έκφραση, το χαμόγελο, το δάκρυ... Και την ίδια ώρα με συγκλονίζουν το χρώμα της εποχής και της ώρας, οι ήπιες ή δραματικές αποχρώσεις του τοπίου...»\nΛόγος και νότες\nΓια την ποίηση της Αλεξάνδρας Γαλανού, η Γιάννα Λευκάτη ανέφερε πως πηγάζει από βιωμένους προβληματισμούς και εκφράζει μια πλούσια εσωτερικότητα και γνήσια στοχαστικότητα.«Είναι ευρεία, πρόσθεσε, η θεματολογία της ποίησης της: Η επίπονη εσωτερική διεργασία της ποιητικής δημιουργίας, η μοναξιά, η αλλοτρίωση και η έλλειψη επικοινωνίας , η απώλειά και η συναισθηματική ωριμότητα. Τα βιώματα του σύγχρονου ανθρώπου που παρατηρεί και προβληματίζεται μετουσιώνονται σε στίχο μέσα από μια ποιητική γραφή εξομολογητική και άμεση που αποδεσμεύει μια φιλοσοφική πρόσληψη του κόσμου.\nΗ ποίησή της έχει μια αξιοπρόσεκτη πυκνότητα, απλότητα, λιτότητα και ειλικρίνεια.» Για την Καίτη Οικονομίδου η κ. Λευκάτη είπε πως η φωνή της έχει ακουστεί σε καθεδρικούς ναούς, θέατρα, πλατείες κι έχει συγκλονίσει το κοινό. Και πραγματικά η κ. Οικονομίδου «έκλεψε» την παράσταση κι αυτή τη βραδιά των εγκαινίων της έκθεσης της κ. Γεωργιάδου. Το ζεστό κλίμα που δημιουργήθηκε κατά τη διάρκεια της βραδιάς είναι απότοκο των ειλικρινών σχέσεων που έχουν οι τέσσερις αυτές γυναίκες, που με αφορμή μια φωτογραφία βρήκαν τον τρόπο να αφήσουν ελεύθερα χίλια συναισθήματα.


Οι JAYA THE CAT από τα σημαντικότερα Ευρωπαϊκά ska reggae σχήματα για μια μοναδική εμφάνιση στην Αθήνα!\nΑπό τις πιο ξεχωριστές περιπτώσεις reggae rock, oι Αμερικανοί μέσω ..Άμστερνταμ Jaya the Cat, επιστρέφουν ζωντανά στην Αθήνα για ένα σοβαρό λογο: να μας ταρακουνήσουν και να μας μεταδώσουν τους ήχους τους!\nΜε το νεο δίσκο στις αποσκευές τους ‘The Νew International Sound of Hedonism’, το μεγαλύτερο underground μυστικό επιστρέφεί στην Αθήνα στο ΑΝ club! Μαζί τους οι γνωστοί πλέον σε όλους Κακό Συναπάντημα με τα κομμάτια τους σε ειδική Soundsystem εκτέλεση, καθώς και οι καταιγιστικοί Τhe Raindogs, για ενα ατελειώτο παρτυ μπυροποσίας και χορού με διάρκεια πάνω από 3 ώρες!\nEισιτήρια 10 € (διαθέσιμα στο χώρο)\nMια εκδήλωση της Plenty Projects (www.plentyprojects.com)


Το extra tab του UPS στο energy saver - freestuff.gr\nΤο extra tab του UPS στο energy saver\nΔημοσίευση από kkaragianna » 17 Νοέμ 2011 20:45\nΠριν κάνα χρόνο αγόρασα έναν iMac i7 27’. Για να τον προστατέψω, λοιπόν, είπα να αγοράσω και ένα UPS. Έτσι αποφάσισα να πάρω το APC Back-UPS Pro 900, 230V. Η πρώτη μου ερώτηση στην APC ήταν αν είναι συμβατό το UPS με τα Mac, και ειδικότερα με τα Mac που τρέχουν το Lion. Η απάντηση τους ήταν θετική και με διαβεβαίωσαν ότι μέχρι τώρα κανένας χρήστης Mac δεν είχε αναφέρει κάποιο πρόβλημα με τα UPS της συγκεκριμένης εταιρείας.\nΠήγα και εγώ λοιπόν να συνδέσω το νέο μου μηχάνημα με τον iMac, και για κακή μου τύχη είδα ότι δεν ενεργοποιείται το extra tab του UPS στο energy saver για να μπορέσω να ρυθμίσω την συμπεριφορά του Mac σε περίπτωση διακοπής του ρεύματος. Για παράδειγμα να τον ρυθμίσω να κλείνει σε 2 λεπτά μετά την πτώση του ρεύματος.\nΜίλησα με APC και μου είπαν ότι μάλλον λείπει κάποιο component από το λειτουργικό του Lion. Έτσι λοιπόν και εγώ έκανα reinstall το Lion με την ελπίδα ότι θα συνεργαστεί το UPS με τον iMac. Το αποτέλεσμα ήταν το ίδιο. Δεν έπαιξε.\nΠήγα λοιπόν να δοκιμάσω το UPS στον φίλο μου τον Νίκο, ο οποίος έχει το ίδιο ακριβώς μηχάνημα με το δικό μου, για να δω αν το δικό του iMac θα μπορούσε να δει το UPS και να ενεργοποιήσει το extra tab του UPS στο energy saver. Το αποτέλεσμα? Έπαιξε.\nΤο extra tab του UPS εμφανίστηκε και όλες οι ρυθμίσεις λειτουργούσαν σωστά.\nΑναρωτιέμαι λοιπόν γιατί να παίζει στον Mac του Νίκου και όχι στον δικό μου? Η επίσημη απάντηση από την Apple Hellas ήταν ότι δεν γνωρίζουμε!!!! (Επαγγελματική απάντηση εεεεε?)\nΣκέφτηκα να κάνω μια ερώτηση εδώ μπας και γνωρίζει κάποιος, κάτι για το θέμα αυτό.\nΔημοσίευση από Connor MacLeod » 17 Νοέμ 2011 21:19\nΕπιδη δεν το γνωριζω το συγκεκριμενο ουπς, τι θυρα συνδεσης εχει? Ethernet η usb συνδεεται? γιατι αν ειναι ethernet οπως το sweex που εχω εγω, απλα βαζεις τη ip του στον safari και μεσω του interface του, το ρυθμιζεις. Το δικο μου ετσι δουλευει. Μεσω web interface\nΔημοσίευση από dva_dev » 17 Νοέμ 2011 21:21\nΔοκίμασες να βάλεις κάποιο άλλο ups πάνω στο imac ή να το βάλεις σε άλλη θύρα; Μπορεί να έχει πρόβλημα η θύρα του υπολογιστή.\nΗ επίσημη απάντηση από την Apple Hellas ήταν ότι δεν γνωρίζουμε!!!! Καλό ε! (Επαγγελματική απάντηση εεεεε?)\nΔηλαδή τι είδους απάντηση έπρεπε να σου δώσουν; Αφού ρωτάς λάθος ανθρώπους.\nΔημοσίευση από kkaragianna » 17 Νοέμ 2011 21:25\nΗ θύρα USB του υπολογιστη δεν εχει θεμα επειδη οταν πηγαινω στο system info το βλέπω το UPS στην επιλογη του USB. Εκει ομως που λεει Power --> UPS installed μου λεει NO.\nΑπο την APC μου ειπαν οτι μαλλον λειπουν καποια components. Μηπως κατα την αναβαθμιση σε Lion κατι δεν πηγε καλα?\nΔημοσίευση από kkaragianna » 17 Νοέμ 2011 21:34\ndva_dev έγραψε: Δηλαδή τι είδους απάντηση έπρεπε να σου δώσουν; Αφού ρωτάς λάθος ανθρώπους.\nΜε βάζεις σε περιεργες σκέψεις!!!\nΔημοσίευση από dva_dev » 17 Νοέμ 2011 22:00\nΑπο την APC μου ειπαν οτι μαλλον λειπουν καποια components.\nΤι ακριβώς σημαίνει "μάλλον";\nΗ APC φτιάχνει το ups, η apc λέει ότι το ups δουλεύει στο lion, η apc ξέρει ποιά components είναι αυτά που χρειάζεται το ups τους για να δουλέψει.\nΑρα αυτός που πρέπει να σου δώσει απάντηση είναι η... Micro$oft.\nΔημοσίευση από kkaragianna » 17 Νοέμ 2011 22:05\nkkaragianna έγραψε: Μίλησα με APC και μου είπαν ότι μάλλον λείπει κάποιο component από το λειτουργικό του Lion.\nΔεν μπορει να παιζει σε εναν Mac και να μην παιζει σε αλλον ακριβως ιδιο. Αυτο ειναι που δεν μπορω να χωνεψω\nΔημοσίευση από kkaragianna » 18 Νοέμ 2011 07:00\nΑπλα για την ιστορία. Το UPS έπαιξε μετα απο erase όλου του δίσκου και reinstall σε καθαρό δίσκο τα Lion. Κοινώς format.\nΕυχαριστώ όλους για την συμμετοχή σας.\nΔημοσίευση από dva_dev » 18 Νοέμ 2011 07:56\nΟκ, έπαιξε, αλλά το component που έλεγαν από την apc ποιό ήταν;\nΔημοσίευση από kkaragianna » 18 Νοέμ 2011 19:44\nΑυτο θα παραμείνει ένα μυστήριο. Σίγουρα ήταν κάποια εγκατάσταση software που εκανα και σε συνδυασμό με την αναβάθμιση του Lion δεν άφηνε αυτο το αναθεματισμενο extra tab να ενεργοποιηθει.


ΣΟΜΕΔΠ: Να μην περάσει το αντεργατικό "αναπτυξιακό" σ/ν της κυβέρνησης - Aftodioikisi.gr\n16 Οκτωβρίου 2019 - 12:26\nΑνακοίνωση με την οποία καλεί την κυβέρνηση να αποσύρει το αναπτυξιακό νομοσχέδιο εξέδωσε η ΣΟΜΕΔΠ. Αναλυτικά η ανακοίνωση αναφέρει τα εξής:\n– Την Πέμπτη 17 Οκτώβρη 2019 στην ΠΑΝΕΛΛΑΔΙΚΗ ΣΤΑΣΗ ΕΡΓΑΣΙΑΣ και στην ΣΥΓΚΕΝΤΡΩΣΗ στις 9:30π.μ. έξω από τα γραφεία της ομοσπονδίας (ΚΑΡΟΛΟΥ 24 – ΠΛ.ΚΑΡΑΪΣΚΑΚΗ – ΑΘΗΝΑ) (ΠΡΟΣΥΓΚΕΝΤΡΩΣΗ ΣΤΟ ΓΚΑΡΑΖ Ρετσίνα 45 στις 8:30π.μ.)\n– Το Σαββατοκύριακο 19-20 Οκτώβρη 2019 στην ΑΠΟΧΗ ΑΠΟ ΤΗΝ ΥΠΕΡΕΓΑΣΙΑ και στην ΠΑΝΕΛΛΑΔΙΚΗ ΣΥΓΚΕΝΤΡΩΣΗ όλων των εργαζομένων των Δήμων της χώρας στις 11:00π.μ. έξω από τα γραφεία της ομοσπονδίας (ΚΑΡΟΛΟΥ 24 – ΠΛ.ΚΑΡΑΪΣΚΑΚΗ – ΑΘΗΝΑ). (ΠΡΟΣΥΓΚΕΝΤΡΩΣΗ ΣΤΟ ΓΚΑΡΑΖ Ρετσίνα 45 στις 10:00π.μ.)\nΕΡΓΑΣΙΑΚΑ, ΝΟΜΟΣΧΕΔΙΟ, PIN, ΚΥΒΕΡΝΗΣΗΣ, ΣΟΜΕΔΠ, ΑΝΑΠΤΥΞΙΑΚΟ, ΠΕΡΑΣΕΙ


HostPapa vs InterServer (Μάιος 2020) - "Επιλέξτε αυτό ..."\nΑυτή η σύγκριση του HostPapa εναντίον InterServer εστιάζει σε δύο ποιοτικούς οικοδεσπότες Ιστού που είναι παρόμοιοι με πολλούς τρόπους. Ωστόσο, υπάρχουν επίσης διαφορές και εδώ θα δούμε ποιος κεντρικός υπολογιστής είναι ο πιο κατάλληλος για τους ιστότοπούς σας.\n1 HostPapa vs InterServer: Διαφορές\n2 Λεπτομέρειες HostPapa vs InterServer\n3 Σύγκριση ταχύτητας ιστότοπου\n4 HostPapa vs InterServer: Υποστήριξη πελατών\n5 Κάντε κλικ εδώ για περισσότερες λεπτομέρειες σχετικά με το HostPapa\n7 Πώς συγκρίνεται το HostPapa με άλλους οικοδεσπότες Ιστού?\nHostPapa vs InterServer: Διαφορές\nΠλεονεκτήματα του HostPapa έναντι του InterServer:\nΑνώτερες υπηρεσίες επιβίβασης\nΥποστήριξη πελατών με μεγαλύτερη ανταπόκριση\nΔωρεάν τομέας για το πρώτο έτος\nΠλεονεκτήματα του InterServer έναντι του HostPapa:\nΕγγύηση κλειδώματος τιμών για χαμηλότερα ποσοστά ανανέωσης\nΠεριλαμβάνεται η ασφάλεια InterShield\nΧρήση χωρητικότητας διακομιστή 50%\nΔωρεάν αυτοματοποιημένα εβδομαδιαία αντίγραφα ασφαλείας\nΛεπτομέρειες HostPapa vs InterServer\nΚατηγορίαHostPapa Διακομιστής Σχόλια\nΥλικό διακομιστή 50% Χωρητικότητα διακομιστή\nΕγγραφή / Παροχή λογαριασμού Το HostPapa προσφέρει προπόνηση διάρκειας 30 λεπτών ένα προς ένα.\nΠίνακας Ελέγχου Γραβάτα. Και τα δύο περιλαμβάνουν cPanel.\nΑσφάλεια Η InterServer περιλαμβάνει τη λύση InterShield In House Security.\nΑντίγραφο ασφαλείας δεδομένων Το InterServer Περιλαμβάνει δωρεάν εβδομαδιαία αντίγραφα ασφαλείας δεδομένων.\nΕργαλεία προγραμματιστή Επί του παρόντος υποστηρίζει PHP 7.3.\nWordPress Βελτιστοποιημένη φιλοξενία WordPress διαθέσιμη στο HostPapa.\nΕφαρμογές ιστότοπου Γραβάτα. Και οι δύο περιλαμβάνουν πάνω από 400 εφαρμογές μέσω του cPanel.\nΤιμή / Αξία Η InterServer παρέχει την εγγύηση κλειδώματος τιμών για χαμηλότερα ποσοστά ανανέωσης.\nΠαρόλο που το HostPapa και το InterServer παρέχουν καλή ταχύτητα και απόδοση στον ιστότοπο, το HostPapa έχει λίγο πλεονέκτημα εδώ. Λάβετε υπόψη ότι με το HostPapa, μπορείτε να επιλέξετε τα σχέδια Business ή Business Pro που παρέχουν περισσότερους πόρους που μπορούν να αυξήσουν ακόμη περισσότερο την ταχύτητά σας.\nHostPapa vs InterServer: Υποστήριξη πελατών\nΗ υποστήριξη πελατών τόσο στο HostPapa όσο και στο InterServer είναι εξαιρετική. Και οι δύο οικοδεσπότες Ιστού προσφέρουν υποστήριξη 24/7 μέσω τηλεφώνου, email και ζωντανής συνομιλίας. Ωστόσο, το HostPapa είναι ο νικητής σε αυτήν την κατηγορία με βάση ελαφρώς ταχύτερους χρόνους απόκρισης και μια πιο ολοκληρωμένη λύση υποστήριξης κατά τη διάρκεια της διαδικασίας ενσωμάτωσής σας – η οποία περιλαμβάνει την επιλογή για μία σε μία προπόνηση.\nΞεκίνησε την επιχείρηση: 2009\nΤοποθεσία κέντρου δεδομένων: Τορόντο, ΟΝ, Καναδάς\nΤιμή: 3,95 $. – 12,95 $.\nΔιατίθεται ειδική φιλοξενία: Οχι\nΕύκολο στη χρήση Website Builder\nΔωρεάν 30 λεπτά για μία προπόνηση\nΠλεονεκτήματα της επιλογής HostPapa:\nΕξατομικευμένη υπηρεσία επιβίβασης\nΒελτιστοποιημένη για ταχύτητα και απόδοση\nΠερισσότερες από 400+ εφαρμογές διατίθενται μέσω cPanel\n24/7 Υποστήριξη τηλεφώνου, email και ζωντανής συνομιλίας\nΚάντε κλικ εδώ για περισσότερες λεπτομέρειες σχετικά με το HostPapa\nΠώς συγκρίνεται το HostPapa με άλλους οικοδεσπότες Ιστού?\nΠώς συγκρίνεται το HostPapa με το GoDaddy; Σε αυτό το ματς του HostPapa εναντίον GoDaddy, ρίχνουμε μια ματιά στον μεγάλο παίκτη στον τομέα φιλοξενίας ιστοσελίδων και έναν οικοδεσπότη Ιστού που μπορεί να μην είστε τόσο εξοικειωμένοι μέχρι τώρα…\nHostPapa εναντίον GreenGeeks\nΑυτός ο συνδυασμός HostPapa εναντίον GreenGeeks συγκρίνει δύο από τους κορυφαίους παρόχους φιλοξενίας cPanel στον κλάδο. Το HostPapa και το GreenGeeks παρέχουν άριστα χαρακτηριστικά μαζί με εξαιρετική υποστήριξη πελατών…\nΠαρόλο που τα ονόματά τους μπορεί να είναι κάπως παρόμοια, αφού διαβάσετε τη σύγκριση HostPapa vs HostGator, θα γνωρίζετε ακριβώς ποιος πάροχος φιλοξενίας πρέπει να επιλέξετε. Η HostPapa είναι μια ανεξάρτητη εταιρεία που λειτουργεί και λειτουργεί. Το HostGator είναι μέρος του Endurance International Group…\nΣε αυτήν τη σύγκριση του HostPapa εναντίον iPage, ρίχνουμε μια ματιά στο πώς το HostPapa ταιριάζει με το iPage όταν δεν αφορά μόνο τη φιλοξενία προϋπολογισμών και αρχάριων, αλλά και ποιο είναι το καλύτερο σε όλες τις επιλογές…\nΤο HostPapa και το InterServer είναι και οι δύο ποιοτικοί πάροχοι φιλοξενίας ιστοσελίδων. Και αυτή η σύγκριση του HostPapa εναντίον του InterServer είναι μια στενή κλήση. Και οι δύο αυτοί οικοδεσπότες Ιστού προσφέρουν εξαιρετικές δυνατότητες και καλή υποστήριξη πελατών.\nΕάν η αξία και το κόστος είναι πιο σημαντικά για εσάς, τότε θα συνιστούσα την InterServer. Με την εγγύηση κλειδώματος τιμών, θα πληρώνετε λιγότερα κατά την ανανέωση.\nΓια τους περισσότερους άλλους ιδιοκτήτες ιστότοπων, θα συνιστούσα το HostPapa. Επειδή το HostPapa έχει το προβάδισμα στην ταχύτητα του ιστότοπου και στην υποστήριξη πελατών, είναι ο νικητής εδώ. Δείτε τις αξιολογήσεις αξιολόγησης HostPapa παρακάτω.


ΜΕΓΑΛΟΔΗΜΟΣΙΟΓΡΑΦΟΣ έπιασε τη γυναίκα του να κανει σεξ στις τουαλέτες του NAMMOS – Voliotaki.gr\nΌσο εκείνος χόρευε ζεϊμπεκιές με τον Ρέμο η γυναίκα του\nαπολάμβανε τα τραγούδια του Ρέμου κάνοντας σεξ με γνωστό κοσμικό playboy στις τουαλέτες του nammos.\nΕυτυχώς όταν τους έπιασε στην τουαλέτα ήταν τύφλα στο μεθύσι και δεν έγινε σφαγή.\nΣήμερα έγινε γνωστό οτι ο «παρτενέρ» της κυρίας ειναι γόνος πασίγνωστης πολιτικής οικογένειας με υψηλές προσωπικές διασυνδέσεις στο πολιτικο σύστημα της χώρας παρολο που ο ίδιος δεν εχει ασχοληθεί ακόμη με την πολιτική.\nΆντε, ίσως μετά από αυτό όμως πάρει την θέση του μεγαλοδημοσιογραφου στα ψηφοδέλτια γνωστού κόμματος με το οποιο συζητούσε ( ο Μεγαλοδημοσιογραφος ) να ειναι υποψήφιος στις εκλογες.\nNAMMOS voliotaki.blogspot.gr ΓΥΝΑΙΚΑ ΜΕΓΑΛΟΔΗΜΟΣΙΟΓΡΑΦΟΣ\t2017-07-31\nTagged with: NAMMOS voliotaki.blogspot.gr ΓΥΝΑΙΚΑ ΜΕΓΑΛΟΔΗΜΟΣΙΟΓΡΑΦΟΣ\nPrevious: Στον καύσωνα…\nNext: ΣΚΙΑΘΟΣ: Η ΚΟΛΥΝΔΡΙΝΗ στέλνει ΜΗΧΑΝΗΜΑΤΑ στο ΝΗΣΙ!!\n«Η ΜΑΡΙΑ ΗΘΕΛΕ ΜΟΝΟ τα ΛΕΦΤΑ»: Η ΓΥΝΑΙΚΑ – ΑΙΝΙΓΜΑ που «ΕΔΩΣΕ» την 17 ΝΟΕΜΒΡΗ για 11 ΕΚΑΤΟΜΜΥΡΙΑ\nΒΟΛΟΣ: Στο ΝΟΣΟΚΟΜΕΙΟ ΓΥΝΑΙΚΑ μετά από ΦΩΤΙΑ στο ΣΠΙΤΙ της στις ΑΛΥΚΕΣ


14.01.2021- Το χρηματιστηριακό σημειωματάριο του μικρομέτοχου από και για τον κόσμο του Χ.Α - Mikrometoxos.gr\nΜΑΝΟΣ ΧΑΤΖΗΔΑΚΗΣ – (Beta Sec.): Η αποφόρτιση των Ελληνοτουρκικών σχέσεων, δεν βοήθησε στην επιστροφή της ανοδικής τάσης στην Ελληνική Αγορά, η οποία έδειξε να μένει από τζίρο στις τελευταίες συνεδριάσεις. Το βασικό ζητούμενο είναι το πότε θα υπάρξει ουσιώδης αλλαγή στο Λιανεμπόριο, ώστε να κινηθεί ζωηρότερα το χρήμα και να μειωθούν οι κίνδυνοι των επισφαλειών.\nΣε αυτό το διάστημα οι Επιχειρήσεις θα συνεχίζουν να αμύνονται αξιοποιώντας τα εργαλεία για την αντιμετώπιση της κατάστασης (χαμηλότοκα δάνεια, επιδοτήσεις) διατηρώντας παράλληλα υψηλό βαθμό λειτουργικής εγρήγορσης. Παρόλα αυτά η αδυναμία σε μια Αγορά που έχει, θεωρητικά, καλά νέα μπροστά της, μπορεί να είναι και ευκαιρία.\nΗ αντίληψη αυτής της προσωρινής φάσης, είναι βασική για την κατανόηση των επιμέρους ευκαιριών που θα προκύψουν από την διόρθωση. Η εμπειρία έχει δείξει ότι όσο πιο πολύ συσσωρεύει μια Αγορά, τόσο μεγαλύτερη είναι η εκτόνωση που ακολουθεί. Επίσης οι τιμές είναι πιο δεμένες και οι διορθώσεις που ακολουθούν πολύ πιο συνεκτικές και ήπιες.\nΣε ένα περιβάλλον ισχνών επιχειρηματικών νέων, μοιραία το εξωτερικό θα έχει αυξημένη βαρύτητα στην διαμόρφωση των τάσεων. Και από ότι φαίνεται και οι Ξένες Αγορές έχουν μπει σε μια ανάλογη διαδικασία αναμονής, σχετική με το άνοιγμα των Οικονομιών, αλλά και τις δημοσιεύσεις του τετάρτου τριμήνου. Ας θεωρήσουμε την τωρινή στάση μια διαδικασία χωνέματος των τιμών, κάτι σαν το base camp για τους Ορειβάτες…\nΤΕΡΜΑΤΙΚΕΣ ΕΙΚΟΝΕΣ ΝΤΡΟΠΗΣ για όλους τους εμπλεκόμενους και πάνω από όλα γαι την ελληνική αγορά και την αρρωστημένη νοοτροπία της:\nΜΙΛΑΜΕ ΓΙΑ ΜΙΑ ΑΠΟ τις ΤΟΠ10 ΣΤΟΝ ΕΛΛΑΔΙΚΟ ΧΩΡΟ και όχι μόνον (Ν.Α ΕΥΡΩΠΗ)\nΧΩΡΙΣ ΠΕΡΑΙΤΕΡΩ ΣΧΟΛΙΑ\nΤΟ ΣΗΜΕΡΙΝΟ ΑΡΘΡΟ ΤΟΥ ΓΙΩΡΓΟΥ ΚΡΑΛΟΓΛΟΥ:\nΗ οικονομία “κόντυνε”. Οι φόροι θα μείνουν ψηλοί;\nΠρόκειται για κύμα, που δεν έχει και δεν θα έχει απολύτως καμία σχέση με την, προ ετών, “αριστερή μαϊμού” του δεν πληρώνω στα διόδια…\nΤο θέμα δεν έχει να κάνει να κάνει με την κυβέρνηση. Δεν πρόκειται για ρεύμα αντίδρασης. Οι περισσότερες πλευρές της επιχειρηματικής κοινότητας πλήρωσαν άλλωστε πολύ ακριβά την φάση που η οικονομία πέρασε από την μία πολιτική “σκυτάλη” στην άλλη…\nΜε τη γελοιοποίηση των παραγωγικών τάξεων από πολιτικά ανίκανους, που ανάμεσα στα ούζα και στα τσίπουρα και με βαρύ το κεφάλι από το μεθύσι, θυμούνται εκείνα με τα οποία μαρτύρησε η οικονομία του τόπου μας.\nΑν δεν κοντύνουν οι φόροι και ειδικά ο ΦΠΑ, ο ΕΝΦΙΑ και τα διάφορα φορολογικά καπέλα που εισπράττονται “εκβιαστικά” όταν χρειάζεσαι καύσιμα για την μηχανή σου ή ανοίγεις το μοτέρ της παραγωγής σου. Μένει το πότε θα κλείσουν. Αν κλείσουν πράγματι 250.000 από της 700.000 μικρές και μεσαίες που μένουν. Και αν θα αφήσουν στο δρόμο άλλες 200.000 εργαζόμενους ή θα φτάσουμε τις 300.000 ,όπως λένε οι απαισιόδοξοι της αγοράς.\nΘα κλείσουν οι επιχειρήσεις της “κοντής” μας οικονομίας. Δεν μπορούν να τραβήξουν άλλο δίπλα στην υπόλοιπη Ευρώπη με κόστος παραγωγής από 40% έως και 60% χαμηλότερα από το δικό μας. Και με ρευστότητα, από τις Τράπεζές τους, που δεν την εμποδίζει το φράγμα κόκκινων δανείων, όπως στις δικές μας.Αν ο ισχυρισμός μας είναι υπερβολικός ή σκόπιμος, ας το ψάξει η κυβέρνηση.\nΘα κλείσουν οι επιχειρήσεις της αδύνατης και “κοντής” μας οικονομίας όσο η μεγάλη πλειοψηφία της αισθάνεται στο πετσί της την πολιτική και κομματική ειρωνεία να ξεχειλίζει, μέσα από κούφιες αντιπολιτευτικές παραινέσεις, για χρήματα και μαξιλάρια…, που δεν υπάρχουν. Και δεν θα υπάρξουν όσο τα λεφτά του κορβανά εξασφαλίζονται από 1-2.000.000 (με το ζόρι) φορολογούμενους (στην καλύτερη περίπτωση) ανάμεσα στο σύνολο.\nΘα κλείσουν οι επιχειρήσεις που είναι στο άθλιο φορολογικό στόχαστρο καθώς (λόγω των εργαζομένων τους) δεν μπορούν να “αντιγράψουν” τάξεις φορολογούμενων αλλά και τομείς της οικονομίας που ουδέποτε δήλωσαν εισοδήματα. Και αν δήλωσαν δεν πέρασαν τις 5.000 ευρώ.\nΘα κλείσουν οι επιχειρήσεις όσο βλέπουν να “ανθίζουν” φόροι μέσα από διάφορες “φορολογικές γλάστρες” του κορβανά με την γνωστή ευγενή ονομασία…Περιβαλλοντικοί φόροι, ενεργειακοί φόροι για εναλλακτικές παραγωγές ενέργειας, ειδικοί φόροι καυσίμων, φόροι κινητής τηλεφωνίας, φόροι σταθερής τηλεφωνίας, φόροι τηλεφωνικής επικοινωνίας από 5ψήφια νούμερα… και άλλα εφευρήματα.\nΠΙΟ ΑΝΘΕΛΛΗΝ ΠΕΘΑΙΝΕΙΣ: Από τα Κ(α)λόπαιδα της Βank Οf Αmerica-” H ΕλληνικήΧρηματιστηριακή Αγορά βρίσκεται στην προτελευταία θέση, σε όρους ελκυστικότητας, ανάμεσα σε δώδεκα Αναδυόμενες Αγορές μετοχών, με πρώτη την Αγορά της Τουρκίας(!!) και τελευταία την Πολωνία.\nΗ Ελλάδα τοποθετείται στον πάτο σε όρους τρεχουσών αποτιμήσεων και σε σχέση με τις ιστορικές αποτιμήσεις της Αγοράς, πολύ χαμηλά σε όρους αύξησης των κερδών, σε σχέση τιμής και momentum κερδών, σε όρους τοποθετήσεων των Θεσμικών Διαχειριστών Κεφαλαίων και το μόνο πραγματικό στοιχείο όπου ξεχωρίζει θετικά η Χώρα, είναι σε όρους μερισματικών αποδόσεων.\nAYTA μεταξύ αρκετών άλλων αστειοτήτων από κάτι παιδάκια, που αν τα ρωτήσεις για τις εισηγμένες εταιρείες του Χ.Α θα δεις ότι γνωρίζουν 10-15 το πολύ εταιρείες.\nΤο μπαμπάκι από τα 50 έπιασε τα 80 δολ. Εχουν αποθηκεύσει με χαμηλό κοστολόγιο. Εάν περάσει τα 82, πάμε για νέο υψηλό. Πολύ καλή δείχνει η φετινή χρονιά.\nΞεκίνησε στην Αγγλία η απαγόρευση στο κινεζικό βαμβάκι.\nUK tightens rules on using Uighur-picked cotton – BBC News\nΗ ΕΚΘΕΣΗ: Νέα χαμηλότερη τιμή – στόχο για τη μετοχή της Lamda από τους έμπειρους – αν μη τι άλλο – αναλυτές της Eurobank Equities, με διατήρηση της σύστασης ΑΓΟΡΑ.\nΑναπροσαρμόζουν τις προβλέψεις τουςς, για να προσμετρήσουν τις επιπτώσεις του δεύτερου lockdown, χαμηλώνοντας τον πήχη για τα EBITDA του ομίλου λόγω των μειωμένων ενοικίων, επισημαίνοντας ότι μακροπρόθεσμα η υγειονομική κρίση δεν επηρεάζει την Εταιρεία και την τρέχουσα καθαρή της αξία, ενώ και το έργο του Ελληνικού εξελίσσεται χωρίς καθυστερήσεις.\nΗ δίκαιη αξία για την Εισηγμένη εκτιμάται στα 1,7 δισ. ευρώ, ή στα 9,7000 ευρώ ανά μετοχή.\nCalendar of Events by Optima Bank\n14/01/21 | CPI DEC\n15/01/21 | Unemployment Rate OCT\n18/01/21 | Building Activity OCT\n27/01/21 | Ellaktor (EGM)\n14/01/21 | Piraeus Bank (394.4m shares from CoCo conversion)\nΟ τίτλος του ΟΤΕ (+1%) κινήθηκε χωρίς να έλθει σε επαφή με το αρνητικό πρόσημο (είχαν προηγηθεί μία αμετάβλητη και τρεις συνεχόμενες πτωτικές συνεδριάσεις), αλλά υποχώρησε αισθητά από το ενδοσυνεδριακό υψηλό των 13,28 ευρώ (+2,15%). Αν η μετοχή πετύχει επιβεβαιωμένο κλείσιμο υψηλότερα των 13,30 ευρώ, οι αγοραστές μπορούν να ελπίζουν σε κίνηση προς τα 13,50 (gap), 13,85 – 14,00 και 14,43 ευρώ (ημερήσιο “stop short”). Αντίθετα, επιστροφή με κλείσιμο χαμηλότερα των 13,18 ευρώ, μπορεί να “σπρώξει” τον τίτλο προς τα 12,80 (εκθετικός ΚΜΟ 200 ημερών) και 10,97 ευρώ.\nΜόνο λίγες δεν είναι οι επτά συνεχόμενες πτωτικές συνεδριάσεις για την μετοχή της Jumbo (-2,76%), η οποία κινήθηκε χωρίς να έλθει σε επαφή με το θετικό πρόσημο. Το κλείσιμο χαμηλότερα των 13,57 ευρώ απαιτεί, περαιτέρω, μείωση “long” θέσεων, με τις επόμενες στηρίξεις να εντοπίζονται στα 13,16 και 12,96 ευρώ. Το ημερήσιο “stop short” κατέβηκε στα 14,36 ευρώ.\nΓενικός Δείκτης: Οι επόμενες στηρίξεις εντοπίζονται στις 793 (gap) – 789 και 775 μονάδες (εκθετικός ΚΜΟ 30 ημερών). Η διόρθωση δεν πρέπει να επεκταθεί χαμηλότερα των 749 μονάδων (ημερήσιο “stop long”, ενώ συγκλίνουν και οι δύο ΚΜΟ 200 εβδομάδων) και σε ακρότητα χαμηλότερα των 733 μονάδων (εκθετικός ΚΜΟ 30 μηνών). Σε περίπτωση επιστροφής των αγοραστών, οι πρώτες αντιστάσεις στις 824 – 836 και 846 μονάδες.\nFTSE25: Η πρώτη στήριξη στις 1909 μονάδες (απλός ΚΜΟ 200 εβδομάδων) και η αμέσως επόμενη στις 1893 μονάδες. Δεν μπορεί να αποκλειστεί υποχώρηση προς τις 1870, 1850 (εκθετικός ΚΜΟ 30 ημερών) και 1784 μονάδες (ημερήσιο “stop long”). Οι πλησιέστερες αντιστάσεις στις 1959 – 1967 και 1997 μονάδες.\nΕλλάκτωρ (+6,43%): Συμπλήρωσε δεύτερη συνεχόμενη ανοδική συνεδρίαση (είχαν προηγηθεί πέντε συνεχόμενες πτωτικές συνεδριάσεις) και τεχνικά, θα ήθελε κλείσιμο υψηλότερα των 1,7000 ευρώ (ημερήσιο “stop short”), για να κινηθεί προς την επόμενη και ιδιαίτερα ισχυρή αντίσταση των 1,90 – 2,00 ευρώ.\nΣτις χαμηλότερες κεφαλαιοποιήσεις, που αργά αλλά σταθερά αποσύρονται στο παρασκήνιο του ενδιαφέροντος, εντολή πώλησης αξιοπρόσεκτου “ειδικού βάρους” (27600 τεμ. στα 1,57 ευρώ) απορροφήθηκε στην Ελινόιλ (0%), ξαφνική αύξηση των συναλλαγών στην ΞΥΛΚ (+9,59%), δίπλωσε τις ανοδικές συνεδριάσεις η Ίλυδα (+6,77%)\nΠροσπάθεια αντίδρασης μετά από πέντε συνεχόμενες πτωτικές συνεδριάσεις για την Cairo Mezz (+2,18%), αύξησε συναλλαγές η Mevaco (+5%), επιμένει πλαγιοκαθοδικά η AVE (-2,30%), ενώ επιστροφή αγοραστών σημειώθηκε σε Παπουτσάνη (+3,33%), ΕΚΤΕΡ (+4,29%) και Πλ. Θράκης (+1,22%).\nΚινήσεις κατοχύρωσης κερδών σε Epsilon Net (-1,62%) και Κέκροπα (-0,31%), σε νέα ιστορικά υψηλά έκλεισε η Profile (+0,74%), δεν έχει “δει” θετικό κλείσιμο στον καινούργιο χρόνο η Performance (-1,10%)…\nΑΝΑΚΟΙΝΩΣΗ: Συνέπεια της έναρξης διαπραγμάτευσης από τη Πέμπτη 14 Ιανουαρίου 2021 των νέων κοινών ονομαστικών μετοχών της εταιρίας «ΠΕΙΡΑΙΩΣ FINANCIAL HOLDINGS A.E.» και της αύξησης του ποσοστού συμμετοχής του «Ταμείου Χρηματοπιστωτικής Σταθερότητας» στο μετοχικό κεφάλαιο της εταιρείας στο 61,3%, θα αλλάξει το ποσοστό στάθμισης (free float) των μετοχών της εταιρείας από 65% σε 39% σύμφωνα με τα κριτήρια των Βασικών Κανόνων των δεικτών, σύμφωνα με σχετική ανακοίνωση.\nOAK: Τα ΕΛΠΕ είναι μεγαλύτερη και καλυτερη εταιρία με ΑΘΛΙΟ όμως μανατζμεντ. Παλιά, τα ΕΛΠΕ ηταν ΜΟΗ x 3… Τώρα τα ελπε μετα βιας ειναι ΜΟΗ x 1.5 και οπως πανε συντομα θα ειναι ΜΟΗ = ΕΛΠΕ και δεν μιλαω για την μετοχη. Μιλαω για την πραγματική εταιρία. Ο Βαρδιλογιαννης δινει ρεσιταλ διοικησης και τα ΕΛΠΕ παιζουν μπιριμπα. ΠΡΟΣΩΠΙΚΑ, παλια ειχα και απο τις 2 τωρα εχω κυριως ΜΟΗ.\nΟΑΚ(ο υπ.αρ.2): ΚΑΛΗΜΕΡΑ. ΜΕΤΑΞΥ ΜΑΣ ΣΥΜΦΩΝΩ ΜΕ ΤΗΝ ΑΠΟΣΤΑΣΙΟΠΟΙΣΗΣΗ, ΕΣΤΩ ΜΕΡΙΚΗ.\nΟ ΖΩΓΡΑΦΟΣ ΤΟΥ ΕΚΦΡΑΣΤΙΚΟΥ ΠΙΝΑΚΑ ΕΙΝΑΙ Ο ΕΣΕΡ.\nMaurits Cornelis Escher, (1898 1972 κλικ) ήταν Ολλανδός εικαστικός καλλιτέχνης.\nΚύριο στοιχείο της τέχνης του Έσερ είναι η απεικόνιση αδύνατων γραφικών παραστάσεων (ανθρώπων, ζώων, αντικειμένων κτλ.), οι οποίες δημιουργούν την ψευδαίσθηση του απείρου, [ΌΠΩΣ ΕΊΝΑΙ Η ΝΕΟΕΛΛΑΣ, ΤΟ ΧΑΑ ΚΑΙ Η ΙΔΙΑ Η ΦΥΣΗ ΤΗΣ ΠΡΟΣΚΑΙΡΟΥ ΑΝΘΡ. ΖΩΗΣ] δηλαδή της ατελείωτης δημιουργίας σχεδίων ή οι «αδύνατες» παραδοξολογικές κατασκευές (κτίρια).\nΑυτή η ιδιαιτερότητα των σχεδίων του οφείλεται στην επιρροή που δέχτηκε ο Έσερ από τα μαθηματικά -με τα οποία παραδόξως δεν τα πήγε ποτέ καλά στο σχολείο- και ιδιαίτερα από αρχές ΤΗΣ ΜΗ ΕΥΚΛΕΙΔΙΟΥ ΓΕΩΜΕΤΡΙΑΣ της\nΤΟ ΔΙΑΒΑΣΑ – ΦΟΒΕΡΟ (ΕΚΗΒΟΛΟΣ): Πολλοί εκεί έξω ακούνε τη λέξη «Ισολογισμος» και νομίζουν οτι ειναι ονομα απο ιστιοφόρο…(Sup.Poze)\nΚΕΡΔΑΜΕ: ΜΥΤΙΛΗΝΑΙΟΣ 1,79 δισ. ΔΕΗ 1,72 δισ. ΤΕΝΕΡΓ 1,62 δισ = 5,13 δισ.\nvs EYROBANK + ETE+ ALPHA+ PIRAEUS…(Eκηβόλος)\nΑΠΑΝΤΗΣΗ (από ΟΑΚ): Και μια ακομα απορια. Ο ΜΥΤΙΛ βγαζει αλουμινιο, η ΔΕΗ ρευμα και η ΤΕΝΕΡΓΑ καθαρη ενεργεια. Οι τράπεζες τι ακριβως παραγουν; ΑΡΧ*&^@ ΚΑΠΑΜΑ;; Εκτος απο το να χρεωνουν τους πελατες τους, κανουν κατι αλλο;\nΑνεξάρτητα από τα στοιχεία που μας δίνει η Θεμελιώδης Ανάλυση καθοριστικός παράγοντας για την πορεία μιας μετοχής στο Χρηματιστήριο είναι η ψυχολογία του επενδυτικού κοινού την οποία προσπαθεί να αναλύσει η Τεχνική Ανάλυση.\nΌσοι λοιπόν απαντήσατε ότι δεν θα επενδύατε στην μετοχή της συγκεκριμένης εταιρείας είναι γιατί ψυχολογικά τα εικονιζόμενα άτομα δεν σας ενέπνευσαν εμπιστοσύνη. Αυτό σημαίνει ότι σαν επενδυτής επηρεάζεστε από την εικόνα που δίνει η επιχείρηση προς τα έξω και πιθανώς να χάνετε “ευκαιρίες” στο ΧΑΑ εξαιτίας της αντίληψης που έχετε για την Α ή την Β μετοχή.\nΌσοι απαντήσατε θετικά ότι θα επενδύατε στην μετοχή της συγκεκριμένης εταιρείας μπορεί να σημαίνει δύο πράγματα:\nα) ή ότι μπορείτε και επιλέγετε μετοχές ανεπηρέαστοι πράγμα αρκετά καλό\nβ) ή το χειρότερο ότι επιλέγετε μετοχές στην τύχη.\nΣΧΟΛΙΟ ΓΙΑΝΝΗ ΣΙΑΤΡΑ – ΕΠΑΝΑΛΗΨΗ:\nΗ ανοσία κατά του Covid-19 δεν έχει ακόμη επιτευχθεί. Όμως, έχει επιτευχθεί -εδώ και καιρό μάλιστα- η ανοσία κατά του κινδύνου. Και η ανοσία αυτή, προκαλεί μία πρωτοφανή συμπεριφορά σε όλες τις χρηματοοικονομικές αγορές:\nΞεσπάει παγκόσμια πανδημία; Αγοράστε μετοχές.\nΑνακαλύπτεται το εμβόλιο για την πανδημία; Αγοράστε μετοχές.\nΕμφανίζεται άνοδος στο ΑΕΠ και στην απασχόληση; Αγοράστε μετοχές.\nΚαταγράφονται απώλειες στον αριθμό των εργαζομένων; Αγοράστε μετοχές επειδή η κυβερνήσεις θα αυξήσουν τα επιδόματα και τα πακέτα διάσωσης των οικονομιών.\nΚαι αν νομίζουμε ότι “αυτή τη φορά είναι διαφορετικά”, θα πρέπει να κατανοήσουμε πως, όχι, ούτε αυτή τη φορά είναι διαφορετικά. Κάποτε, όλο αυτό θα τελειώσει. Αυτό που δε γνωρίζουμε γνωρίζουμε είναι το πώς θα τελειώσει και τί θα προκαλέσει αφού τελειώσει.\nΟ Α. Κοστολάνι πίστευε ότι η επιτυχία του επενδυτή στο Χρηματιστήριο ήταν συνδυασμός πολλών παραγόντων, που μπορούν να επιμερισθούν ως ακολούθως:\n1) Ψυχολογία του επενδυτικού κοινού. Ίσως είναι ο σημαντικότερος παράγοντας. Σε εποχή αισιόδοξης – υπεραισιόδοξης ψυχολογίας, το επενδυτικό κοινό υπερεκτιμά τα καλά νέα ή υποτιμά τα άσχημα νέα, και προβαίνει σε αθρόες αγορές μετοχών σε τιμές πολύ μεγαλύτερες της πραγματικής αξίας τους. Το αντίθετο ακριβώς συμβαίνει σε περίοδο απαισιόδοξης ψυχολογίας, όπου το επενδυτικό κοινό προβαίνει σε πωλήσεις και των καλύτερων μετοχών σε αξίες αρκετά μικρότερης της πραγματικής αξίας τους.\n2) Άλλος σημαντικός παράγοντας είναι τα θεμελιώδη στοιχεία (fundamentals) των επιχειρήσεων. Ο επενδυτής δεν αγοράζει για το καλό παρελθόν των εταιριών, αλλά για τις μελλοντικές προοπτικές των επιχειρήσεων. Έτσι τα θεμελιώδη στοιχεία είναι το καλύτερο εργαλείο για να εκτιμηθούν οι μελλοντικές προοπτικές και η ανάπτυξη των επιχειρήσεων.\n3) Η εμπειρία του επενδυτή. Παράγοντας μικρότερης σημασίας, αλλά βοηθά αποφασιστικά προκειμένου να εκτιμηθεί το μέγεθος της μελλοντικής ανάπτυξης και κερδοφορίας των, προς επένδυση εταιριών.\n4) Η ρευστότητα που υπάρχει στην αγορά. Παράγοντας μικρότερης σημασίας επίσης, με σημαντικότατη όμως συμβολή. Σε περίπτωση άφθονης ρευστότητας διευκολύνονται οι τοποθετήσεις χρημάτων ακόμα και σε μετοχές εταιριών σε τιμές αφύσικα μεγαλύτερες απ’ αυτές που προκύπτουν με βάση τα θεμελιώδη στοιχεία τους.\nΑντιθέτως, σε εποχή έλλειψης ρευστότητας αποφεύγονται οι τοποθετήσεις ακόμη και σε μετοχές, η τιμή των οποίων είναι αρκετά μικρότερη της πραγματικής τιμής τους.


Είναι 31 ετών και μητέρα δυο παιδιών. Έχει ύψος 170cm και το αρχικό βάρος της ήταν 125 κιλά. Κατάφερε να φτάσει στα 69 και η μέση της πλέον έχει περίμετρο 99 εκατοστά.\nΗ Delaina ζει στην Αμερική και κατάφερε να αλλάξει την ζωή της μέσα σε λιγότερο από έναν χρόνο.\nΕκπαίδευσε τον εαυτό της και μπόρεσε να βρει τον τρόπο να χάνει βάρος, χωρίς να υποφέρει και κυρίως χωρίς να παίρνει πάλι τα κιλά μετά από λίγο καιρό.\nΈχω συγκεντρώσει μια σειρά από ερωτήσεις στις οποίες απάντησε κατά καιρούς και είμαι σίγουρος ότι τις περισσότερες από αυτές θα τις έχετε αναπάντητες.\nΘα βρείτε κοινά σημεία και θα ταυτιστείτε μαζί της. Συνεχίστε να διαβάζετε.\n(Σημείωση: Η φωτογραφίες έχουν λίγο χαμηλή ποιότητα. Είναι ερασιτεχνικές και έχουν τραβηχτεί από την ίδια. Δεν μπόρεσα να τις βρω σε καλύτερη ανάλυση)\nΠόσα κιλά έχεις χάσει μέχρι σήμερα;\nΈχω χάσει 55 κιλά. Ξεκίνησα φορώντας 4XL παντελόνι και σήμερα χωράω σε Μ. Έχω χάσει επίσης 122 εκατοστά συνολικά σε όλο το σώμα μου!\nΠότε άρχισες να νιώθεις άσχημα για το βάρος σου;\nΣε όλη την ζωή μου είχα προβλήματα με το βάρος μου. Σας παιδί και σαν έφηβη, είχα κανονικό βάρος και έτσι τέλειωσα το λύκειο έχοντας μια αποδεκτή σιλουέτα, παρά το ότι ζύγιζα 86 κιλά.\nΜόλις απέκτησα τα παιδιά μου και άρχισα να καταλαβαίνω τις πραγματικές δυσκολίες της ζωής, άρχισα να αυξάνω το βάρος μου και ποτέ δεν έχανα ούτε ένα κιλό από αυτά που έπαιρνα. Το υψηλότερο νούμερο που είδα στην ζυγαριά ήταν το 125.\nΤι ήταν αυτό που σε ώθησε να πάρεις την μεγάλη απόφαση;\nΕίχα κουραστεί να ζω μια ζωή περιορισμένη και απόλυτα ελεγχόμενη από το βάρος μου.\nΕίχα κουραστεί να είμαι η “χοντρή μαμά”. Ήθελα κάτι καλύτερο για εμένα και την οικογένεια μου. Επηρέαζα και τις δικές τους ζωές, χωρίς να το καταλαβαίνω.\nΤι σε δυσκόλεψε περισσότερο στην προσπάθεια σου;\nΤο να μπορέσω να κρατήσω τον ενθουσιασμό μου, πέρα από τις πρώτες ημέρες. Η καθημερινότητα μου ήταν γεμάτη ευκαιρίες και δικαιολογίες για να αποφεύγω να κάνω αυτό που έπρεπε.\nΉξερα πολύ καλά όμως, ότι αν δεν σηκώνομαι κάθε πρωί αποφασισμένη να ακολουθήσω το πρόγραμμα μου, σε μερικούς μήνες θα βρισκόμουν εκεί ακριβώς από όπου ξεκίνησα και πολύ πιθανόν δεν θα προσπαθούσα πάλι.\nΜετά από πόσο καιρό άρχισες να βλέπεις αποτελέσματα;\nΜέσα σε λίγες ημέρες, άρχισα να νιώθω ανεβασμένα τα επίπεδα της ενέργειας και της διάθεσης μου. Στο σώμα μου η αλλαγή άρχισε να φαίνεται μετά από μερικές εβδομάδες.\nΝομίζω είχε περάσει περίπου ένας μήνας, όταν πρόσεξα ότι τα ρούχα μου ήταν αρκετά φαρδιά επάνω μου και ο κόσμος είχε αρχίσει να διακρίνει ότι το πρόσωπο μου ήταν πιο λεπτό.\nΠόσος καιρός χρειάστηκε για να φτάσεις στο σημερινό σου βάρος;\nΜου πήρε ακριβώς 11 μήνες για να φτάσω στα σημερινά μου κιλά.\nΕίχες πρόβλημα με το χαλαρωμένο δέρμα μετά την μεγάλη απώλεια κιλών; Πώς το αντιμετώπισες;\nΗ αλήθεια είναι ότι ακόμα έχω θέμα με το χαλαρό δέρμα και απλά προσπαθώ σιγά σιγά να το τονώσω. Χρησιμοποιώ μερικές λοσιόν και τζελ σύσφιξης δέρματος.\nΕπίσης, γυμνάζομαι τρεις φορές την εβδομάδα, για να βοηθήσω το δέρμα μου να προσαρμοστεί γρηγορότερα.\nΠώς καταφέρνεις να συντηρείς το νέο σου βάρος;\nΗ ισορροπία είναι ένας πολύ σημαντικός παράγοντας.\nΠάντα θα βρίσκεται μπροστά μου ένα γλύκισμα και σίγουρα οι παχυντικές τροφές υπάρχουν οπουδήποτε γυρίσω το βλέμμα μου. Φροντίζω απλά να το ελέγχω και να βρίσκω την χρυσή τομή ανάμεσα στο καθημερινό μου πρόγραμμα και τις παρορμήσεις μου.\nΤι είναι αυτό που σου δίνει κίνητρο να συνεχίζεις;\nΞέρω πολύ καλά ότι δεν θέλω ποτέ να δω πάλι τον εαυτό μου όπως ήμουν πριν!\nΔεν θέλω να χαλάσω την ποιότητα της ζωής μου και μου αρέσει που είμαι πρότυπο για τα παιδιά μου. Σε καμία περίπτωση δεν θέλω να γυρίσω πίσω.\nΠώς έχει αλλάξει η ζωή σου τώρα που έχασες βάρος;\nΈχω πάρα πολλή ενέργεια και είμαι τρομερά δραστήρια! Μου αρέσει να κάνω ορειβασία και κάμπινγκ.\nΈχω αυτοπεποίθηση και νιώθω ότι η ζωή μου είναι γεμάτη. Βλέπω πλέον τα πράγματα με αισιοδοξία και αντιμετωπίζω κάθε νέα δυσκολία με πείσμα και θετική ενέργεια.\nΈχεις να δώσεις κάποιο μήνυμα σε όσες γυναίκες προσπαθούν να χάσουν βάρος;\nΑπλά μην κάνετε πίσω! Ακόμα και η μικρή πρόοδος… είναι πρόοδος.\nΕκπαιδεύστε τον εαυτό σας σχετικά με την διατροφή και βρείτε με τον καιρό αυτό που έχει αποτελέσματα στο δικό σας σώμα.\nΔουλέψτε πάνω στον εαυτό σας και αλλάξτε την νοοτροπία σας. Το μυαλό σας είναι το πιο ισχυρό εργαλείο που έχετε στην διάθεση σας.\nΣυμβουλές Αδυνατίσματος Από Την Delaina\nΗ Δίαιτα Της\n#1 – Αλλάξτε την σχέση σας με το φαγητό\nΗ διατροφή σας καθορίζει το 80% του αποτελέσματος. Το να κάνετε δίαιτα δεν σημαίνει ότι πρέπει να τρώτε άνοστα φαγητά. Κάντε τις επιλογές σας. Σίγουρα θα βρείτε νόστιμα και θρεπτικά φαγητά που θα ταιριάζουν στα γούστα σας.\nΝα θυμόσαστε ότι το φαγητό ως βασικό καύσιμο, είναι το κλειδί για το αδυνάτισμα.\n#2 – Μην τα παρατάτε!\nΣυνεχίστε να προχωράτε επίμονα προς τον στόχο σας. Σίγουρα θα υπάρξουν μερικά μικρά πισωγυρίσματα. Είναι στο πρόγραμμα.\nΔεν χρειάζεται να σταματήσετε και μετά να προσπαθείτε να ξεκινήσετε από την αρχή. Απλά συνεχίστε να πιέζετε κοιτώντας μπροστά.\n#3 – Επιβραβεύστε τον εαυτό σας\nΜην βρίσκεστε συνέχεια υπό πίεση. Κάνετε μια σκληρή προσπάθεια και σας αξίζει μια μικρή επιβράβευση κάθε τόσο. Αν έχετε εκπαιδευτεί και οι βάσεις σας είναι γερές, σίγουρα δεν θα χάσετε τον έλεγχο.\nΔεν χρειάζεται η ανταμοιβή σας να είναι σχετική με το φαγητό. Σίγουρα υπάρχουν και άλλα πράγματα που απολαμβάνετε στην ζωή και αξίζει να τα χρησιμοποιείτε ως επιβράβευση για την προσπάθεια σας.\n#4 – Πιείτε νερό\nΕίναι τόσο απλό και ανέξοδο. Φροντίστε να κρατάτε ενυδατωμένο τον οργανισμό σας όλη την ημέρα. Η προσωπική μου εμπειρία έχει δείξει ότι αυτό είναι πολύ σημαντικό και καθορίζει το αποτέλεσμα μιας δίαιτας αδυνατίσματος.\n#5 – Βάλτε βραχυπρόθεσμους και μακροπρόθεσμους στόχους\nΜην αφήνετε τις αρνητικές φωνούλες στο μυαλό σας να σας αποτρέπουν να ακολουθήσετε το πρόγραμμα σας. Ξεχάστε πόσο καιρό κουβαλάτε τα κιλά επάνω σας ή πόσες εβδομάδες θα χρειαστείτε για να τα χάσετε.\nΑυτό που έχει σημασία είναι να το κάνετε!\n– Πώς τρώγεται ένας ελέφαντας;\n– Ένα κομμάτι την φορά…\nΣτο αδυνάτισμα τα πράγματα λειτουργούν ακριβώς έτσι. Για να χάσω 55 κιλά, ήξερα από την αρχή ότι έπρεπε να τα διώχνω γραμμάριο – γραμμάριο.\nΠρωινό: Ομελέτα με ψωμάκι ολικής άλεσης και φρούτα.\nΜεσημεριανό: Σαλάτα εποχής ή τονοσαλάτα (με μαρούλι) και φρούτα.\nΒραδινό: Κοτόπουλο ή ψάρι με ρύζι και λαχανικά. Μερικές φορές άπαχο κρέας με ζυμαρικά χωρίς γλουτένη.\nΣνακ: Φρούτα ή μπάρες πρωτεΐνης ή κάποιο shake με χαμηλές θερμίδες. Τις περισσότερες φορές προτιμώ ένα μήλο και τίποτε άλλο.\nΣυμπληρώματα: Στην αρχή Garcinia Cambogia και στην συνέχεια τίποτα. Δεν μου χρειάζονται. Σκοπός μου είναι να εκπαιδεύσω τον εαυτό μου, ώστε να μην χρειάζομαι εξωτερική βοήθεια. Μερικές φορές παίρνω Forskolin για να μου κόβει την όρεξη όταν ξεφεύγω.\nΑναερόβια: Μου αρέσει να γυμνάζομαι με ελεύθερα βάρη και μηχανήματα και τα τοποθετώ εναλλάξ στις ημέρες μου, τις οποίες έχω χωρίσει εστιάζοντας σε πόδια, χέρια και στήθος, πλάτη και κοιλιακούς.\nΑεροβική: Μου αρέσει να ανεβαίνω σκαλοπάτια. Χρησιμοποιώ το μηχάνημα στο γυμναστήριο μου. Στην αρχή που δεν είχα καλή φυσική κατάσταση έκανα ποδήλατο, πέρασα στον διάδρομο και συνέχισα με ελλειπτικό, χωρίς να βιάζομαι να κάνω αλλαγές.\nΔιαβάστε επίσης: Fitness: Ο Απόλυτος Οδηγός Για Εντελώς Αρχαρίους\nΔεν χρειάζεται τα πράγματα να είναι δύσκολα, ούτε πολύπλοκα. Αρκεί να μην κρυβόμαστε πίσω από το δάχτυλο μας.\nΞέρουμε πολύ καλά, ότι για να καταφέρουμε να πραγματοποιήσουμε μεγάλες αλλαγές στην ζωή, την δουλειά, την οικογένεια ή το σώμα μας, χρειάζεται χρόνος (εκτός των άλλων).\nΔεν γίνονται θαύματα μέσα σε μια μέρα. Ούτε καν σε έναν μήνα.\nΠαίρνω πολύ συχνά μηνύματα από γυναίκες που θέλουν να χάσουν το βάρος που κουβαλούν για δεκαετίες μέσα σε λίγες εβδομάδες (αν όχι ημέρες). Έχουν κάνει πολλές προσπάθειες και δεν έχουν καταφέρει να γευτούν την επιτυχία.\nΑν κάποιος πριν 10 χρόνια τους είχε πει ότι έχει λύση ώστε να χάσουν βάρος μέσα σε 11 μήνες, έχοντας την σημερινή γνώση, θα ακολουθούσαν κατά γράμμα τις οδηγίες του. Συνέχισαν όμως να αναζητούν το γρήγορο και το εύκολο.\nΑισθάνομαι ότι κάπως έτσι θα συνεχίσουν το ψάξιμο και για τα επόμενα 10 χρόνια. Προσπαθώντας να ανακαλύψουν την λύση των δυο εβδομάδων\nΈχασε 25 Κιλά Μέσα Στο 2021 – Τα 10 Σημαντικότερα Μαθήματα Μετά Από 12 Μήνες\nΤελικά, σας φαίνονται πολλοί οι 11 μήνες..; Καλή συνέχεια. Να προσέχετε τον εαυτό σας! Γιώργος


12-15 Φεβρουαρίου η 11η HORECA – νέα εφαρμογή (app) για εκθέτες και επισκέπτες | Stat Bank\nΘεόδωρος Τρύφων – Αντιπρόεδρος της ELPEN και πρόεδρος της ΠΕΦ\nstatbank — 01/02/2016\nΑνοίγει τις πύλες της στις 12 Φεβρουαρίου στον εκθεσιακό χώρο Metropolitan EXPO η 11η έκθεση HORECA 2016 (φωτό από τα περσινά εγκαίνια): πρόκειται για τη μεγαλύτερη και πληρέστερη εμπορική έκθεση που έχει πραγματοποιηθεί ποτέ στην Ελλάδα.\nΗ 11η HORECA είναι έτοιμη να υποδεχθεί δεκάδες χιλιάδες επαγγελματίες επισκέπτες που δραστηριοποιούνται στους κλάδους της εστίασης και της φιλοξενίας! Με περισσότερους από 550 εκθέτες, πάνω από 55.000 τ.μ. εκθεσιακής κάλυψης, πλήρως ανανεωμένο πρόγραμμα παράλληλων εκδηλώσεων και έναν εντελώς νέο τομέα για τη δόμηση και την ανακαίνιση των ξενοδοχείων, η 11η HORECA καταρρίπτει νέο ρεκόρ.\nΑκόμη, η 11η HORECA ανανεώνει την εφαρμογή της (App) για smartphones, η οποία είναι διαθέσιμη για “κατέβασμα” από τα apple store και google play store για κινητά iphone και android. Μέσω της εφαρμογής μπορείτε να βρείτε όλες τις απαραίτητες πληροφορίες σχετικά με την έκθεση όπως π.χ. οδηγίες και χάρτη πρόσβασης, καθώς και το αναλυτικό πρόγραμμα των παράλληλων εκδηλώσεων. Δίνει, επίσης, τη δυνατότητα προβολής και αναζήτησης όλων των εκθετών αλφαβητικά, ανάλογα με την κατηγορία στην οποία ανήκουν και το HALL στο οποίο βρίσκεται το περίπτερό τους.\nΠαράλληλα, υπάρχει τομέας ενημέρωσης για τα δρώμενα της έκθεσης που θα ανανεώνεται συχνά με νέα και ανακοινώσεις. Επιπλέον, υπάρχει δυνατότητα αποθήκευσης των αγαπημένων εκθετών και άμεση προβολή τους πάνω σε interactive χάρτη που παρουσιάζει σχεδιάγραμμα της έκθεσης. Τέλος, για όποιον το επιθυμεί η εφαρμογή υποστηρίζει push notifications προκειμένου να υπάρχει ακόμα πιο άμεση ενημέρωση όλων των συμμετεχόντων σχετικά με τα δρώμενα κατά τη διάρκεια της έκθεσης.\nNext post Εξαγωγικό δείκτη δημιουργούν ΣΕΒΕ και DHL\nPrevious post To νέο Jeep Renegade «Αυτοκίνητο της χρονιάς 2016 για την Ελλάδα»!


Καταγγελία εναντίον γιατρού ότι «χούφτωσε» μαθήτριες - Radio Oxygen\nΚαταγγελία εναντίον γιατρού ότι «χούφτωσε» μαθήτριες\nΤο περιστατικό σημειώθηκε μπροστά σε κόσμο στο κέντρο της Λαμίας\nΣύμφωνα με μαρτυρίες, ένας γνωστός γιατρός της Λαμίας, την ώρα που περπατούσε σε πεζόδρομο στο κέντρο της πόλης, «χούφτωσε» τρεις μαθήτριες που περπατούσαν αμέριμνες.\nΤο συμβάν έγινε λίγο μετά τις 12 το μεσημέρι της Τετάρτης (06/06) στη συμβολή των οδών Ρήγα Φεραίου και Ροζάκη Αγγελή, μπροστά από μια καφετέρια.\nΑρχικά ο γιατρός πλησίασε μια παρέα με τρία κοριτσάκια και «χούφτωσε» το ένα από πίσω και απομακρύνθηκε. Πριν αυτά συνέλθουν από σοκ ο γιατρός επέστρεψε και έβαλε χέρι και σε δυο ακόμη, από άλλη παρέα.\nΌπως ήταν φυσικό, οι μαθήτριες έβαλαν τις φωνές, ενώ όσοι βρέθηκαν μπροστά στο συμβάν δεν πίστευαν αυτό που έβλεπαν.\nΈνας από τους επαγγελματίες αντέδρασε άμεσα και έτρεξε προς τον γιατρό και τον πρόλαβε την ώρα που απομακρυνόταν. Τον έπιασε από τους γιακάδες και τον κόλλησε σε μια τζαμαρία καταστήματος. «Τι έκανες ρε αλήτη. Τι έκανες. Δεν ντρέπεσαι...;», του φώναξε.\nΟ γιατρός, έβγαζε κάποιες άναρθρες κραυγές και τελικά -αφού τον άφησε- έφυγε τρέχοντας, ενώ αρκετοί από αυτούς που είχαν μαζευτεί στο σημείο του επιτέθηκαν φραστικά.\nΚαταγγελία εναντίον γιατρού ότι «χούφτωσε» μαθήτριες Reviewed by RADIO OXYGEN on Κυριακή, Ιουνίου 10, 2018 Rating: 5


Λευτεριά στον Γιάννη τον Κομπότη: Eκτίμηση 6ης αγωνιστικής Καμπιονάτο\nEκτίμηση 6ης αγωνιστικής Καμπιονάτο\nΤο φετινό είναι το πιο αμφίροπο πρωτάθλημα όλων των εποχών στην Ιταλία. Θα έχουμε μακελειό μέχρι το φινάλε όχι μόνο στην κορυφή αλλά και την ουρά. Ακόμα και το Σασσουόλο είναι μέσα στο κόλπο όπως θα δούμε παρακάτω. Τώρα σ' αυτήν την αγωνιστική δεσπόζει το μεγάλο τοπικό ντέρμπι ανάμεσα σε Τορίνο και Γιουβέντους. Πήγαν και το βάλαν 13:30 τα βόδια οι Ιταλοί, ένα παιχνίδι διαφήμιση για το Πρωτάθλημά τους. Τέλος πάντων ας κάνουν ότι γουστάρουν. Πάμε...\nΠέρα από το εκκωφαντικό 0-3 στο ντέρμπι με τη Σαμπντόρια, η Τζένοα δε μας έχει δείξει τίποτα μέχρι στιγμής. Μια ομάδα που τα περιμένει όλα από τον Τζιλαρντίνο. Επιβεβαιώνονται οι προβλέψεις μου ότι φέτος θα κινδυνέψει σοβαρά. Η Νάπολι μετά τo καταπληκτικό ξεκίνημά της στραβοπάτησε εντός έδρας από ένα σούπερ Σασουόλο. Σήμερα πιθανότατα θα ξεκουραστεί ο Ιγκουαίν καθώς ακολουθεί και το ματς με την Άρσεναλ για το CHL. Πολύ καλύτερη ομάδα η Νάπολι, έχει καλές τύχες το διπλό. Να πω ότι οι 2 ομάδες διατηρούν άριστες σχέσεις κι οι οπαδοί τους είναι αδερφοποιημένοι...\nΣε 5 παιχνίδια εφέτος η Μίλαν έχει δεχτεί 10 γκολ. Και με σχετικά βατό πρόγραμμα. Καθάρισε η πάλαι ποτέ Άμυνα-Επιστήμη τόσο σε ονόματα όσο και σε λειτουργία. Η ομάδα έχει πάρει τον κατήφορο κι ίσως το καλύτερο θα ήταν να φύγει ο Αλέγκρι, όσο κι αν το έχω σε τεράστια εκτίμηση. Πάλι έχει τεράστιες απουσίες, μέσα στις οποίες κι οι 5 ποιοτικότεροι ποδοσφαιριστές της (Ντε Τσίλιο, Ελ Σαράβι, Μοντολίβο, Κακά, Μπαλοτέλι). Η Ντόρια μέχρι στιγμής είναι για τα σκυλιά, έχασε κι απ' τη Ρόμα μεσοβδόμαδα και πάει στο Μιλάνο με σκοπό τον πόντο. Η λογική που χρησιμοποεί ο Ντέλιο Ρόσσι στα δύσκολα παιχνίδια, αλλά κι οι απουσίες της βασικής τριπλέτας μπροστά στη Μίλαν μου υποδεικνύουν το under ως βασικότερη επιλογή. 2,00 φράγκα το πληρώνουν οι μπουκ. Κάποτε κι η Μίλαν πρέπει να κρατήσει το μηδέν πίσω...\nΤο μεγάλο ντέρμπι του Τορίνο. Περιττό να πω ότι είναι sold-out. Φυσιολογικά θα υπάρχει πολύ γιούχα προς τον Ογμπόνα που πήγε από την Τορίνο στη Γιουβέντους. Διαιτητής ο Ματζολένι που μοιράζει τις κόκκινες σαν σπόρια...\nΑπ' τις καλές ομάδες της Ιταλίας η Τόρο. Αύριο φυσικά παίζει το σημαντικότερο γι' αυτήν παιχνίδι της σεζόν. Αναμένεται να βγάλει πολύ πάθος στο γήπεδο όπως είναι φυσικό. Σε τεράστια φόρμα ο Τσέρτσι ο οποίος οργιάζει κάθε αγωνιστική. Η Γιούβε πραγματικά κατέσφαξε την Κιέβο την Τετάρτη. Ακυρώθηκε ένα πεντακάθαρο γκολ της Κιέβο όταν το ματς ήταν στο 1-1. Και με επόπτη του αγώνα έναν από τους γιους Ανιέλι το γκολ θα κατοχυρωνόταν ως κανονικό. Ιταλία είσαι όμως, αυτά συμβαίνουν. Χωρίς την παραμικρή σοβαρή απουσία οι δυο τους. Οι μπουκ μας κοροιδεύουν και βγήκαν με 1,40 στο Διπλό. Εμένα προσωπικά μου τη σπάει να με προκαλούν, έχω εικόνα του Τορίνο, η Γιούβε δε με πείθει μέχρι στιγμής, 1Χ θα το παίξω...\nΠολύ καλή παρουσία των 2 νεοφώτιστων μέχρι στιγμής. Πατάνε πολύ καλά στην κατηγορία κι έχουν όλα τα φόντα να σωθούν. Τότε και ποιος θα πέσει θα μου πεις. Έχει ο Θεός μέχρι τότε. Όλη η δύναμη της Βερόνα είναι η καυτή έδρα της. Ομάδες τύπου Λιβόρνο είναι του χεριού της. Επιστρέφει ο Λούκα Τόνι. Και 5ο σερί αήττητο παιχνίδι είναι too much για το Λιβόρνο που θ' αγωνιστεί χωρίς τον Capitano και προχτεσινό της σκόρερ Ντε Λουτσία. Στα 2,00 φράγκα τιμάται ο Άσσος, σε καμία των περιπτώσεων δε θα είναι εύκολο του παιχνίδι, αλλά νομίζω κουτσά-στραβά θα βγει...\nΕίδα ολόκληρο το Νάπολι-Σασσουόλο. Μέχρι και προχτές πίστευα ότι η Σασσουόλο θα είναι ο κομπάρσος της κατηγορίας, ότι είναι ένα χωριό και θα υποβιβαστεί πανηγυρικά. Με τη Νάπολι μ' έκανε να τρίβω τα μάτια μου. ΟΜΑΔΑ μ' όλη τη σημασία της λέξης. Αμυνόταν πολύ καλά κι έβγαινε εκπληκτικά στην κόντρα με 4 και 5 παίχτες. Μαεστρικές αντεπιθέσεις. Έχει έναν νεαρό προπονητή που ουρλιάζει και ζει το παιχνίδι για 90 λεπτά. Όλη η Ιταλία παραμιλάει για τους Ζαζά και Μπεράρντι, πράγματι φάνηκαν εξαιρετικοί παίχτες. Κι όλα αυτά σ' ένα Σαν Πάολο με 65.000 κόσμο κι απέναντι σε μια τοπ φορμαρισμένη Νάπολι. Στο τέλος χειροκροτήθηκαν κιόλας. Λοιπόν εγώ έχοντας αυτήν την εικόνα της Σασουόλο και μη πιστεύοντας καθόλου στη φετινή Λάτσιο θα το παίξω Ασσο. Ξερό Άσσο. 4,50 φράγκα μου το δίνουν. Εσείς κάντε ότι θέλετε...\nΧωρίς νίκη μέχρι στιγμής οι Σικελοί. Λες και είναι άλλη ομάδα φέτος. Ο Μαράν είναι παρελθόν αν δεν πάρει το ματς-εξάποντο με την Κιέβο. Δεν έχω δει δευτερόλεπτο τις 2 ομάδες προς το παρών οπότε δε μπορώ να έχω και άποψη. Εντελώς διαισθητικά πιστεύω ότι η Κατάνια θα το πάρει το παιχνίδι. Μέσα στη Σικελία βρίσκει τον τρόπο. Με το κλασσικό της 1-0. Εκτός αν οι παίχτες θέλουν να φαν τον Μαράν οπότε πάσο...\nΔεν έχω άποψη...\nΠάει να μας τρελάνει όλους η Ρόμα. 5Χ5 και συνεχίζει. Ήδη απ' τα χείλη των ανθρώπων της αρχίζει να σιγοψιθυρίζεται η λέξη Σκουντέτο. Και γιατί όχι θα πω εγώ. Δεν της λείπει τίποτα. Αλλά όλα θα φανούν από την δύσκολη τριάδα ντέρμπι που ακολουθούν μετά το παιχνίδι με την Μπολόνια. Τώρα τι να πω εγώ, μην παίζετε Ρόμα; Θα 'ναι έκπληξη μεγατόνων να της χαλάσει το σερί μια Μπολόνια που ίσως αγωνιστεί και χωρίς τον παιχταρά Ντιαμάντι. Το μόνο που με φοβίζει είναι ότι στη Ρόμα δεν έχει μείνει δεξί μπακ και θ' αγωνιστεί εκεί ο κλασσικός αριστεροπόδαρος Μπαλτζαρέτι. Απ' τους καλούς τοκογλυφικούς Άσσους...\nΥΓ: Κούρασε αυτό το αήττητο του Εργοτέλη. Ήρθε η ώρα να ηττηθεί. Άσσο Βέροια βλέπω απ' τα ελληνικά, 2πλό τον Ατρόμητο και κηδεία στο Χαριλάου...\nΜην παίζετε στον κλέφτη-νταβατζή ΟΠΑΠ, ψαχτείτε Ιντερνετικά...\nστις 2:33 π.μ. Αναρτήθηκε από baron_samedi\nΑνώνυμος 28 Σεπτεμβρίου 2013 - 3:20 μ.μ.\nΚούρασε το αήττητο του εργοτελη.τρομερο επιχειρημα πανω στο οποιο στηριζεις την ήττα του.\nbaron_samedi 28 Σεπτεμβρίου 2013 - 3:39 μ.μ.\nΔεν ηταν επιχειρημα


Ο ησυχασμός και η Δύση | δρακοπουλιάδα\nΟ ησυχασμός και η Δύση\nΟ ησυχασμός, εστιαζόμενος στη δυνατότητα του ανθρώπου να γνωρίσει πέρα από τα πρόχειρα των συμβαινόντων, αλλά και ως πρόταση για την πρακτική σε αυτό, κατέχει, τον 13ο μ.Χ. αιώνα τον κύριο παράγοντα διαμόρφωσης των έργων που αφορούν στην πρακτική φιλοσοφία.\nΘεόληπτος Φιλαδελφείας, ένας εκ των Ησυχαστών του 13ου αιώνα\nΗ απάρνηση του κόσμου που είχε αρχίσει στους πρώτους αιώνες της μ.Χ. εποχής κορυφώνεται με τον ησυχασμό. Ο ησυχασμός αφορά στην ένωση του ανθρώπου με τις θείες ενέργειες. Στο πλαίσιο αυτό παρουσιάζεται μία απόκλιση από την τάση θεραπείας της κλασικής παιδείας. Ο ησυχασμός, σε μια ανθρωπολογική προσέγγιση, ορίζει τα όρια της αντίληψης μέχρι τη μέθεξη του μεταφυσικού.\nΣτην περιοχή του θεωρητικού η μουσική παρουσιάζει μια αυτονομία, εντοπίζεται η δράση της και στον εντοπισμό της συνάφειας της εκκλησιαστικής προς την αρχαία μουσική. Παράλληλα καλλιεργείται η θεωρητική θεμελίωση της συγγένειας των ήχων. Στο υπόλοιπο μέρος του θεωρητικού, η πρόοδος των μαθηματικών επιστημών παρουσιάζει ιδιαίτερο ενδιαφέρον. Άλλωστε αυτούς τους χρόνους εντοπίζεται η χρήση του μηδενός.\nΠαράλληλα, δεσπόζουν τα έργα του Ευκλείδη και του Πτολεμαίου, αλλά και η αριθμητική του Νικομάχου, χωρίς αυτό να σημαίνει ότι δεν εστιάζεται η προσοχή των μελετητών και σε άλλα έργα. Άλλωστε συνεχίζεται ο σχολιασμός αρχαίων συγγραφέων, αλλά και η συγγραφή εγκυκλοπαιδειών. Δεν απουσιάζουν και εκείνοι, οι οποίοι γράφουν αξιόλογα έργα, χωρίς όμως και να τα υπογράφουν, με αποτέλεσμα αυτά να παρουσιάζονται ως ανώνυμα.\nΣημαντική για την ανανγέννηση της δυτικής Ευρώπης είναι η κίνηση, με την οποία άρχισαν να γίνονται γνωστά στη δυτική διανόηση, με αμεσότερο τρόπο, τα ερμηνεύματα της ελληνικής φιλοσοφικής παραγωγής. Παράλληλα με τις λατινικές μεταφράσεις των αντίστοιχων αραβικών, γνώρισε μεγάλη επίδοση, είτε η άμεση γνώση των φιλοσοφημάτων, αφού πολλοί επεδίδοντο στην εκμάθηση της ελληνικής, είτε μέσω Ελλήνων διδασκάλων και των μεταφράσεων τους. Αν θεωρηθεί με πεζότερη προσέγγιση η ρήση του Ηρακλείου περί του πολέμου ως πατρός πάντων, αφετηρία για την κίνηση αυτή είναι η πτώση της Κωνσταντινούπολης το 1204.\nΎστερα από την άλωση πολλά χειρόγραφα έγιναν αντικείμενα διαρπαγής εκ μέρους των δυτικών. Η μεταφορά χειρογράφων στην Δύση, αλλά και η μετανάστευση λογίων εκεί, συνετέλεσε, εκτός από την αναγέννηση, σε μια προσέγγιση των δύο μερών της πάλια ποτέ ενιαίας αυτοκρατορίας. Το ότι η δυτική πλευρά, με κορυφαία την παπική αρχή, ήθελε την προσέγγιση με κατακτιτικούς σκοπούς, δεν μετριάζει την προηγούμενη διαπίστωση.\nΑποτέλεσμα αυτής της μεταλαμπάδευσης των πνευματικών επιτευγμάτων ήταν να τεθούν ισχυρά στη Δύση οι απαρχές της Αναγέννησης, αφού αρκετοί είναι εκείνοι που ασχολούνται με ιδιαίτερο πάθος, όχι πλέον για τα τετριμμένα, αλλά και για τα μένοντα και ισχύοντα. Αντίθετα προς όσα ελπιδοφόρα παρουσιάζονται στη Δύση , στην περιοχή των αραβόφωνων παρουσιάζεται μια κάμψη διανόησης.\nΣτην καθημερινά ελαττούμενη ανατολική αυτοκρατορία, η ζέση για τα γράμματα και τις επιστήμες, δεν παραμένει απλώς σταθερή, αλλά και επαυξάνεται, έτσι ώστε να επαναληφθεί, και πάλι το παλιότερο φαινόμενο της αναντιστοιχίας χωρικού πλάτους και πνευματικής άνθισης.\nΙκανός αριθμός εξαίρετων ανδρών μπορούν να περιληφθούν στην κατηγορία των μεγάλων οικουμενικών δασκάλων. Το γεγονός ότι όλοι αυτοί δεν έχουν τύχει της ανάλογης χρήσης, οφείλεται στη θέση της δυτικής εκκλησίας, η οποία απεχθάνετο ό,τι ελληνικό, αφού το θεωρούσε επειδή ήταν ανυπότακτο, ως σχισματικό. Πάντως η παπική αρχή, κάνοντας την ανάγκη φιλοτιμία, δέχθηκε να διδάσκεται ελεύθερα, εκείνη την εποχή, ο Αριστοτέλης στα δυτικά πανδιδακτήρια.


ΠΑΡΚΟ - Σελίδα 2 από 3 - NewsIT\nΕξοργιστικό! Έτσι έκαναν ολοκαίνουριο πάρκο μόλις παραδόθηκε! [pics]\nΚάποιοι άνθρωποι είναι άξιοι της μοίρας τους αφού ό,τι όμορφο υπάρχει γύρω τους, το καταστρέφουν. Δυστυχώς βέβαια, μαζί με αυτούς "την πληρώνουν" και οι υπόλοιποι πολίτες...\nΗράκλειο: Τον βρήκαν κρεμασμένο στο πάρκο!\nΜπροστά σε ένα αποτρόπαιο θέαμα, βρέθηκαν περαστικοί σε πάρκο στην περιοχή του Μπεντεβή στο Ηράκλειο.\nΘεσσαλονίκη: Αυτή είναι η απάντηση 100 μαθητών στους βανδαλισμούς του πάρκου – Έτσι του άλλαξαν όψη [pics]\nΟι μαθητές από τη Θεσσαλονίκη έδωσαν τη δική τους απάντηση. Το πάρκο αποτελεί χαρακτηριστικό παράδειγμα δημόσιου χώρου που έχει αφεθεί στους βανδαλισμούς και δεν χρησιμοποιείται ιδιαίτερα από τους κατοίκους...\nΕκτέλεσαν 17χρονο σε πάρκο! Σπάραξε η μητέρα του [pics]\nΈνας 17χρονος έπεσε νεκρός από σφαίρα στο νότιο Λονδίνο, σήμερα (06.05.2018) το πρωί, Αυτό ανακοίνωσε η αστυνομία. Αυτή ήταν η τελευταία δολοφονία που σημειώνεται στη βρετανική πρωτεύουσα, η οποία βιώνει έξαρση της βίας τη φετινή χρονιά.\nΤρόμος σε πάρκο άγριων ζώων! Τον άρπαξε λιοντάρι μπροστά στους θεατές [vid]\nΣκηνές τρόμου εκτυλίχθηκαν στο πάρκο Marakele Predator Park στη Νότια Αφρική. Λιοντάρι άρπαξε τον ιδιοκτήτη του πάρκου και τον έσερνε μπροστά στα έντρομα μάτια των θεατών.\nΝτυμένοι στα λευκά είπαν το τελευταίο “αντίο” στον 16χρονο που έπεσε από βράχο στο Κερατσίνι\nΘρήνος στον Άγιο Δημήτριο Πειραιά όπου φίλοι και συμμαθητές είπαν το τελευταίο "αντίο" στο 16χρονο παιδί που σκοτώθηκετην περασμένη Παρασκευή πέφτοντας από ύψος 60μ. όταν προσπάθησε να βγάλει μια selfie στο άλσος Ανδρέα Παπανδρέου.\nΘεσσαλονίκη: Ο πρωθυπουργός έδωσε το “πράσινο φως” για το πάρκο ΑμεΑ [pics]\nΈδωσε το "πράσινο φως" για τη δημιουργία πάρκου ΑμεΑ στην περιοχή της Τούμπας, ο πρωθυπουργός, Αλέξης Τσίπρας στο περιθώριο του 11ου Περιφερειακού Συνεδρίου για την Παραγωγική Ανασυγκρότηση στην Κεντρική Μακεδονία.\nΓια πρώτη φορά θα λειτουργήσει στη Λάρισα το χριστουγεννιάτικο “Πάρκο των Ευχών”\nΚαρακώστα για Ελληνικό: Προτιμούσαμε να γίνει πάρκο\n«Η άποψή μας για το Ελληνικό παραμένει η ίδια: ότι θα μπορούσε να έχει μια άλλη εξέλιξη, να γίνει Μητροπολιτικό Πάρκο. Αυτό δήλωσε η βουλευτής του ΣΥΡΙΖΑ, Εύη Καρακώστα.


Καναρίνι: Απριλίου 2011\nΜετά την ευγενή παράκληση της γιαγιάς - Σοφίας η οποία ήθελε να ξαναδεί τα vintage πασχαλινά στολίδια του σπιτιού, η κυρία μου με πήρε (για να την προσέχω) και σκαρφαλώσαμε στο πατάρι.\nΧώθηκε ολόκληρη μέσα και άρχισε να ψάχνει τους Θησαυρούς Του Παταριού. Η γιαγιά από κάτω επέμενε ότι κάποιος (το συννεφάκι πάνω από το κεφάλι της έγραφε "Τσιριμπόμ") τα πέταξε εδώ και χρόνια. Αν ήταν ποτέ δυνατόν να πετάξει συλλεκτικά πράγματα η κυρία μου! Πόσολίγο ξέρει το παιδί της! Που μαζεύει ένα σωρό συλλεκτικές σαβούρες και τις επιδεικνύει με πρώτη ευκαιρία!\nΕγώ ήμουν έντρομο από τη σκόνη που καιροφυλακτούσε να επικαθίσει στις πολύτιμες φωνητικές χορδές μου και είχα μουγγαθεί από τον τρόμο μιας πιθανής ακύρωσης των συναυλιών μου.\nΜε τα πολλά, ανέσυρε από το βάθος του παταριού την κούτα με τα πασχαλινά. Ετών 40 και βάλε! Υφασμάτινα κόκκινα αυγά, 2 κόκκινες ελαφρώς στραπατσαρισμένες κοτούλες, ένα κίτρινο λαγουδάκι, 2 πάπιοι και ένα πρώην άσπρο, νυν γκρι προβατάκι που τρομάξαμε να το καθαρίσουμε με καρπέξ.\nΗ συγκίνηση κατέκλυσε το πρόσωπο της γιαγιάς - Σοφίας και οι αναμνήσεις, ως άλλο παλιρροϊκό κύμα, το μυαλό της κυρίας μου. Τα Πασχαλινά μετακόμισαν στην κουζίνα της γιαγιάς για να τα βλέπει και να χαίρεται. Αμέσως μετά βάλθηκε να φτιάχνει κουλουράκια υπό την επιτήρηση των Πασχαλινών. Σας παραθέτω τα κουζινικώς δρώμενα.\nΤα αυγά είναι δικά μας, τα κουλουράκια δικά μας, (το κινητό της κυρίας μου βρέθηκε αφηρημένο στη σκηνή), το τσουρέκι - τριαντάφυλλο είναι της κυρά - Ροδόπης, της φίλης της γιαγιάς.\nΔίπλα στο τσουρέκι είναι κάτι πασχαλινά γλυκάκια φτιαγμένα από την αλλοδαπή νταντά μιας γιαγιάς γειτόνισσας της κυρά - Ροδόπης (πιθανόν Βουλγάρας). Μοιάζουν με μικρά ροδάκινα αλλά φτιάχνονται με ζύμη και είναι σαν κεκάκια (πολύ νόστιμα και πολύ εμφανίσιμα!).\nΑναρτήθηκε από Ο Άρχοντας των Καναρινιών στις 11:25 μ.μ. 1 σχόλιο:


Κοριοί – Fytilas\nFytilas > Κοριοί\nΟι κοριοί είναι ένα είδος εντόμων που τρέφονται με ανθρώπινο αίμα, συνήθως τη νύχτα. Τα τσιμπήματα τους μπορούν να οδηγήσουν σε διάφορες επιπτώσεις στην υγεία, συμπεριλαμβανομένων δερματικών εξανθημάτων, ψυχολογικών επιδράσεων και αλλεργικών συμπτωμάτων. Τα τσιμπήματα των κοριών μπορούν να οδηγήσουν σε αλλαγές του δέρματος που κυμαίνονται από αόρατες, σε μικρές περιοχές κοκκινίλας, σε προεξέχουσες φυσαλίδες. Τα συμπτώματα μπορεί να διαρκέσουν μεταξύ λεπτών και ημερών για να εμφανιστούν, και υπάρχει κνησμός σε κάθε περίπτωση. Κάποιοι μπορεί να αισθάνονται κουρασμένοι ή να έχουν πυρετό. Συνήθως, ακάλυπτες περιοχές του σώματος επηρεάζονται και συχνά τρία δαγκώματα εμφανίζονται σε μια σειρά. Δεν είναι γνωστό αν με τα τσιμπήματα των κοριών μεταδίδονται μολυσματικές ασθένειες.\nΗ επιθεώρηση και παρατήρηση ύπαρξης κοριών, είναι μία δύσκολη διαδικασία, καθώς είναι ένα έντομο που έχει τη δυνατότητα να χωράει παντού, ακόμα και στις πιο μικρές σχισμές των χώρων και των επίπλων. Με την επιθεώρηση ψάχνουμε να βρούμε είτε ζωντανούς οργανισμούς, νεκρούς κοριούς, οι οποίοι έχουν αποκοπεί από τα πόδια και τις κεραίες τους. Τα μέρη που μπορούν να υπάρχουν κοριοί είναι τα σημεία του κρεβατιού (κεφαλάρι, τάβλες, στρώμα), γενικά σε έπιπλα (καναπέδες, πολυθρόνες, καρέκλες, ντουλάπες ρούχων κ.ά.), σε πίνακες και πρίζες. Στα υπόλοιπα σημεία του σπιτιού δεν έχουμε συχνά παρουσία κοριών, αλλά αυτό δεν σημαίνει πως δεν μπορεί να υπάρχει προσβολή. Γι’ αυτό το λόγο, επιθεωρούμε και σημεία, όπως είναι παιχνίδια, βιβλία και βιβλιοθήκες, κουρτινόξυλα, μοκέτες και χαλιά, κομοδίνα, γωνίες στο ταβάνι, κ.ά.. Γενικά δεν πρέπει να υποτιμούμε μια εισβολή κοριών, γιατί έχουν την τάση να μεταφέρονται από ένα μικρό σημείο του σπιτιού σε όλα τα δωμάτια, στα οποία συμπεριλαμβάνονται και το μπάνιο και η κουζίνα, καθώς αγαπούν τους σωλήνες του νερού.


Ομιλία του Προέδρου του ΣΕΒ, κ. Δημήτρη Δασκαλόπουλου στην ”Επίσημη Πρώτη” του νέου φορέα του ΣΕΒ για τη Βιώσιμη Ανάπτυξη, 11/11/2008, Αίγλη Ζαππείου - ΣΕΒ σύνδεσμος επιχειρήσεων και βιομηχανιών\nΟμιλία του Προέδρου του ΣΕΒ, κ. Δημήτρη Δασκαλόπουλου στη...\nΟμιλία του Προέδρου του ΣΕΒ, κ. Δημήτρη Δασκαλόπουλου στην ”Επίσημη Πρώτη” του νέου φορέα του ΣΕΒ για τη Βιώσιμη Ανάπτυξη, 11/11/2008, Αίγλη Ζαππείου\n11 Νοεμβρίου 2008 | Δελτία Τύπου & Ανακοινώσεις\nΒιώσιμη ανάπτυξη σημαίνει ισόρροπη ανάπτυξη, με ταυτόχρονους και ισότιμους στόχους την οικονομική ευημερία, την κοινωνική συνοχή και την μέριμνα για το περιβάλλον. Η έννοια της βιώσιμης ανάπτυξης δεν είναι σημερινή. Σήμερα, όμως, η πραγματικότητα της παγκόσμιας χρηματοπιστωτικής κρίσης την ξαναφέρνει στο προσκήνιο. Οι στόχοι της δεν είναι απλώς επίκαιροι, αλλά ουσιαστικά μας δείχνουν τον δρόμο για την έξοδο από την κρίση, προδιαγράφοντας με ενάργεια μία δυναμική οικονομία που προσβλέπει στην κοινωνία και σέβεται το περιβάλλον…\nΔιαβάστε εδώ την ομιλία.


Πυρκαγιές σε Καλάβρυτα, Βοιωτία και Πρέβεζα - Pieria News\nΑρχική Ελλάδα Πυρκαγιές σε Καλάβρυτα, Βοιωτία και Πρέβεζα\n26/08/2019, 8:07 πμ\nΤρία ενεργά μέτωπα καλούνται να διαχειριστούν οι Πυροσβέστες σε Καλάβρυτα, Βοιωτία και Πρέβεζα.\nΣτην Πρέβεζα η φωτιά ξέσπασε τη νύχτα σε δασική έκταση στην περιοχή Ζηρού. Στο σημείο βρίσκονται 17 πυροσβέστες με 6 οχήματα και δύο ομάδες πεζοπόρων τμημάτων με 16 πυροσβέστες.\nΣε εξέλιξη είναι και η φωτιά στην περιοχή Άσπρα Σπίτια Παραλίας Διστόμου στα Αντίκυρα Βοιωτίας, όπου κινητοποιήθηκαν 31 πυροσβέστες με 14 οχήματα, μία ομάδα πεζοπόρο τμήμα με επτά πυροσβέστες, δύο αεροσκάφη, δύο ελικόπτερα και δύο Πετζετέλ.\nΟι υψηλές θερμοκρασίες και τα μποφόρ που καταγράφηκαν την Κυριακή αναμένεται να συνεχιστούν και σήμερα, με τον υδράργυρο να φτάνει ακόαμ και τους 40 βαθμούς στα δυτικά ηπειρωτικα.


Ανεμόμυλοι στην Ελούντα (Ελούντα) - Περιγραφή, Επικοινωνία | TravelPlorer\nΑνεμόμυλοι στην Ελούντα (Ελούντα)\nΟι ανεμόμυλοι στην Κρήτη κτίζονταν στα "μυλοτόπια" δηλαδή σε μέρη προσήνεμα όπου επικρατούν ισχυροί άνεμοι. Οι προς ανατολάς περιοχές της Κρήτης, χαρακτηρίζονται από τη ξηρασία και τους ισχυρούς ανέμους ενώ από δυσμάς από τις ισχυρές βροχοπτώσεις. Για το λόγο αυτό οι περισσότεροι ανεμόμυλοι έχουν κατασκευασθεί στο νομό Λασιθίου, λιγότεροι στο νομό Ηρακλείου και στο νομό Ρεθύμνου ενώ ελάχιστοι υπάρχουν στο νομό Χανίων, όπου αντίθετα αφθονούν οι νερόμυλοι.\nΣτη θέση "Κανάλι" της Ελούντας σώζονται τρεις ανεμόμυλοι με κάτοψη σε σχήμα κύκλου, ανήκουν δηλαδή στον τύπο "στρογγυλός" ή "ξετροχάρης". Ο μύλος κτίσθηκε στις αρχές του αιώνα. Η δόμηση της τοιχοποιίας είναι αρκετά επιμελημένη και έχει πραγματοποιηθεί με ντόπιους ημιλαξευτούς λίθους. Η εξωτερική διάμετρος του μύλου είναι 5 μ. και το πάχος της τοιχοποιίας είναι 0,80 μ. Η αρχική στέγη του μύλου έχει αντικατασταθεί με κατασκευή από λαμαρίνα όπως έγινε στους περισσότερους μύλους αυτού του τύπου. Αυτή η μεταλλική στέγη, η "κουκούλα" του μύλου, με κατάλληλο μηχανισμό μπορεί να γυρίζει ανάλογα με την κατεύθυνση του ανέμου. Η θύρα εισόδου στον μύλο έιναι ξύλινη, καρφωτή.\nΟ μύλος ιδιοκτησίας Αντώνη Καψωριτάκη που βρίσκεται στη θέση "Κανάλι" της κοινότητας Ελούντας, επαρχίας Μεραμπέλου νομού Λασιθίου, χαρακτηρίστηκε ως ιστορικό διατηρητέο μνημείο γιατί αποτελεί πολύ ενδιαφέρον ειδικό κτίσμα στο οποίο συνδυάζονται οι αυστηρές μορφολογικές λεύσεις που επιβάλει μια συγκεκριμένη τεχνολογία και η θαυμάσια αισθητική αντίληψη του λαϊκού τεχνίτη. Ο μύλος είναι άρρηκτα δεμένος με την ιστορία του τόπου και τις ιστορικές μνήμες των κατοίκων. Σημειώνουμε ότι ο μύλος ιδιοκτησίας Αντώνη Καψωριτάκη μαζί με τους άλλους δύο μύλους που βρίσκονται πλησίον, αποτελούν ένα ιδιαίτερα σημαντικό αρχιτεκτονικά κτηριακό σύνολο.\nΕλούντα, "Κανάλι" (Νομός Λασιθίου)


Ρωμηοί απροσκύνητοι μιλάνε για την Άλωση - ΕΑΑΣ Ξάνθης\nαναρτήθηκε στις 1 Ιουν 2015, 5:12 π.μ. από το χρήστη ΕΑΑΣ Ξάνθης [ ενημερώθηκε 1 Ιουν 2015, 5:13 π.μ. ]\nΟ Ιωσήφ Βρυένιος, ονομαστός διδάσκαλος του Γένους μας, σε λόγο του ενώπιον του αυτοκράτορα, τριανταπέντε χρόνια πριν από την Άλωση, όρισε την αιτία, της διαφαινόμενης πτώσης της Πόλης, με τα παρακάτω λόγια:\nΚαι δεύτερον, η αντίσταση του ενός παραδειγμάτισε τόσο δυνατά τους Ρωμηούς, που πίστεψαν ακράδαντα, ότι τα Έθνη χάνονται, όχι όταν απωλέσουν την κρατική τους οντότητα, αλλά όταν χάσουν την πολιτισμική τους ταυτότητα, δηλαδή, την ψυχή τους.\n’Οι ηγέτες πρέπει να ξυπνήσουν την Πόλη, που φαίνεται ότι κοιμάται.\nΦωτογραφία από http://www.iefimerida.gr


Βρείτε φθηνές πτήσεις με Sky Wings Asia μέσω της Skyscanner\nΠτήσεις με Sky Wings Asia\nΑναζητάτε φθηνά εισιτήρια με την αεροπορική εταιρεία Sky Wings Asia;\nΗ Skyscanner πραγματοποιεί δωρεάν την αναζήτηση (χωρίς να κρατά καμία προμήθεια) και συγκρίνει για λογαριασμό σας προσφορές στις πτήσεις της Sky Wings Asia αλλά και ψάχνει ανάμεσα σε εκατοντάδες άλλες αεροπορικές για να σας εμφανίζει ως αποτελέσματα πάντοτε τις χαμηλές τιμές.Τέλος, μεταφέρεστε κατευθείαν στην ιστοσελίδα του αερομεταφορέα ή του ταξιδιωτικό πρακτορείο για να ολοκληρώσετε την κράτηση των αεροπορικών σας εισιτηρίων απευθείας με αυτούς. Και είστε έτοιμοι να ταξιδέψετε!\nΕάν δεν έχετε συγκεκριμένες ημερομηνίες στις οποίες θέλετε να ταξιδέψετε με την Sky Wings Asia, η Skyscanner σας παρέχει τη δυνατότητα αναζήτησης και σύγκρισης προσφορών σε πτήσεις της Sky Wings Asia κατά τη διάρκεια ενός ολόκληρου μήνα ακόμη και ολόκληρου έτους! Απλά επιλέξτε 'Ολόκληρος μήνας' ή 'Ολόκληρο έτος' για να δείτε το εύρος των τιμών ανα μήνα ή έτος αντίστοιχα. Έτσι βρίσκετε πάντοτε τη προσφορά που σας ταιριάζει!\nΤαξιδεύετε συχνά με Sky Wings Asia ή άλλες αεροπορικές εταιρείες; Η Skyscanner σας δίνει τη δυνατότητα να λαμβάνετε ειδοποιήσεις (price alerts) μέσω ηλεκτρονικού ταχυδρομείου (email) σχετικά αλλαγές στις τιμές αεροπορικών εισιτηρίων σε όλες τις πτήσεις.\nΣας ευχόμαστε καλό ταξίδι με την αεροπορική εταιρεία Sky Wings Asia!


Οδηγίες για την αντικατάσταση των αμορτισέρ 1 - Μπούκης Amorteam\nΠριν την αφαίρεση του αμορτισέρ\nΔιαβάστε προσεκτικά τις οδηγίες του κατασκευαστή ή το εγχειρίδιο που συνοδεύει την αντίστοιχη συσκευασία. -Αν χρειαστεί, καθαρίστε την περιοχή της ανάρτησης από το κάτω μέρος του αυτοκινήτου. -Αν το αυτοκίνητο παραμείνει επάνω στους τροχούς ή χρειαστεί να σηκωθεί απ’το έδαφος, θα εξαρτηθεί από τη σχεδίαση της ανάρτησης. – Παρατηρείστε προσεκτικό τη θέση των αμορτισέρ και σημειώστε τη θέση όλων των επιμέρους εξαρτημάτων. Σε ορισμένα αμορτισέρ, κυρίως σ’αυτά που τοποθετούνται οριζόντια, παίζει ρόλο η κατεύθυνση των αρμών.\nΣυναρμολόγηση Μη χρησιμοποιήσετε πιστόλι αέρα κατά την τοποθέτηση. Υπάρχει κίνδυνος στο σφίξιμο να στραβώσει τη ράβδο του εμβόλου. Αυτό θα έχει σαν αποτέλεσμα την καταστροφή του σφραγίσματος και τη χαλάρωση του εσωτερικού εμβόλου. Μή πιάσετε τη ράβδο του εμβόλου με τανάλια ή κάβουρα. Αυτό θα ξύσει το χρώμιο και θα επιταχύνει τη φθορά του σφραγίσματος λαδιού. Πριν την τοποθέτηση, γυρίστε το αμορτισέρ στη σωστή του θέση (αυτό δεν είναι απαραίτητο στα αμορτισέρ υψηλής πίεσης).\nΜη συμπιέσετε τα ελαστικά δαχτυλίδια των αρμών. Σφίξτε όλα τα παξιμάδια των αρμών, χωρίς να τα τερματίσετε. Σφίξτε τα παξιμάδια με τον ειδικό κοχλία-μανέλα τη στιγμή που το όχημα βρίσκεται με τους τροχούς στο έδαφος και αφού αφήσετε να περάσει λίγη ώρα από την τελευταία φορά που κινήθηκε.\nκαι ύστερα… Ελέγξτε την πίεση των ελαστικών. Ελέγξτε αν οι τροχοί είναι ευθυγραμμισμένοι.


Χριστίνα Βασκαντήρα: Η μουσική αποτελεί για μένα έναν τρόπο έκφρασης - OneNews.gr\nΗ Χριστίνα Βασκαντήρα παραχώρησε μια συνέντευξη στην εκπομπή της Αλεξάνδρας Μεντώρος για το Aspida Radio της Νέας Υόρκης. Για πες μου Χριστίνα μου. Εγώ γεννήθηκα στην Αθήνα όπου έκανα και τα παιδικά μου χρόνια εκεί. Τώρα βέβαια η ζωή με έφερε στην Νέα Υόρκη. Εσύ που γεννήθηκες και πως ήταν τα παιδικά σου χρόνια;\nΓεννήθηκα και μεγάλωσα στη Πάτρα. Σε γενικές γραμμές μπορώ να πω ότι τα παιδικά μου χρόνια ήταν όμορφα αλλά και δύσκολα συγχρόνως. Το δύσκολο κομμάτι ήταν το διαζύγιο των γονιών μου, το οποίον συνέβη στην ηλικία των 10 χρόνων, σε μια ομολογουμένως ιδιαίτερα ευαίσθητη ηλικία και σαν παιδί καλούμουν να το διαχειριστώ. Παρόλα αυτά μεγάλωσα σε μια ιδιαίτερα δεμένη οικογένεια με πολλή αγάπη.\nΜια που είσαι στο χώρο της μουσικής έχεις σπουδάσει πάνω σε αυτό το κομμάτι ή είσαι αυτοδίδακτη;\nΗ πρώτη μου επαφή με την μουσική έγινε στην ηλικία περίπου των 11 χρόνων όπου και ξεκίνησα μαθήματα κλασικής κιθάρας στο Δημοτικό Ωδείο Πατρών. Μεγαλώνοντας και παράλληλα με τις σπουδές μου στην Αθήνα στο τμήμα Ιστορίας και Αρχαιολογίας της Φιλοσοφικής Σχολής του Πανεπιστημίου Αθηνών, συνέχισα κάνοντας μαθήματα φωνητικής δίπλα σε εξαιρετικές δασκάλες όπως η Κρίνη Παφίτου και η Σοφία Βόσσου.\nΜου ανέφερες μεγάλα και καταξιωμένα ονόματα που ήταν οι δασκάλες σου στα φωνητικά.Τι είναι όμως αυτό που σε οδήγησε να ασχοληθείς με το τραγούδι;\nΗ μουσική αποτελεί για μένα έναν τρόπο έκφρασης ο οποίος με βοηθά να εκφράζω τα συναισθήματά μου. Δηλαδή με βοηθά να επικοινωνώ καλύτερα. Θα μπορούσα να πω ψυχοθεραπεία. Δεν θεωρώ ότι υπήρξε στη ζωή μου ένα συγκεκριμένο γεγονός ή συμβάν που να λειτούργησε σαν αφορμή και να με οδήγησε στην ενασχόληση μου με τη μουσική. Μπορώ να πω ότι η αγάπη μου και το ενδιαφέρον μου για την μουσική ήρθε εντελώς αυθόρμητα και ασυνείδητα. Μπορεί βέβαια να βοήθησε και το γεγονός ότι η οικογένεια μου ήταν ιδιαίτερα φιλόμουση και με ιδιαίτερη αγάπη γενικά απέναντι σε όλες τις μορφές τέχνης.\nΓια δώσε μας να καταλάβουμε πώς ήταν τα πρώτα σου βήματα στον χώρο αυτό;\nΤα πρώτα μου βήματα έγιναν στην γενέτειρα μου την Πάτρα. Σε μια κοσμική ταβέρνα με το όνομα ‘Χαγιάτι’. Έπειτα συνέχισα για χρόνια να εμφανίζομαι σε αρκετά γνωστές μουσικές σκηνές της Πάτρας μέχρι να έρθει η συνεργασία μου με τον Κ. Δημήτρη Κοντολάζο στην Αθήνα. Έκτοτε βρέθηκα να εμφανίζομαι δίπλα σε αρκετά καταξιωμένους καλλιτέχνες. Όπως τον Κ. Γιώργο Μαργαρίτη, την Κ. Κατερινα Στανίση αλλά και δίπλα σε νεώτερους όπως Θάνο Καλλιρη, Ραλλια Χρηστίδου κ.α.\nΘέλω να μου πεις την πρώτη σου φορά που ανέβηκες στην σκηνή. Ποια ήταν τα συναισθήματα σου εκείνη τη στιγμή;\nΤην πρώτη φορά που ανέβηκα στην σκηνή την θυμάμαι ελάχιστα καθώς είχα σχεδόν παραλύσει από το άγχος. Οπότε λειτούργησαν σχεδόν όλα “μηχανικά”. Παρόλα αυτά θυμάμαι τις εικόνες από τις αντιδράσεις του κοινού τις οποίες έχω κρατήσει στο μυαλό μου μέχρι και σήμερα.\nΝα σε πάω αλλού τώρα και να βρεθούμε στο χώρο του στούντιου. Για περιέγραψε μου την πρώτη μέρα που μπήκες μέσα σε αυτό τον χώρο.\nΤο στούντιο σαν εμπειρία είναι μαγευτική γιατί σου δίνει την δυνατότητα να αφήσεις το δικό σου αποτύπωμά στην μουσική τόσο σε κομμάτια που τυγχάνει να ερμηνεύεις ο ίδιος για πρώτη φορά αλλά και σε τραγούδια που έχουν ερμηνεύσει μοναδικά άλλοι καταξιωμένοι καλλιτέχνες. Την πρώτη μου φορά όμως στο στούντιο την θυμάμαι χαρακτηριστικά καθώς με δυσκόλεψε αρκετά γιατί καλείσαι να αντεπεξέλθεις σε έναν εντελώς διαφορετικό κόσμο εν συγκρίσει με αυτόν του live. Η πρώτη μου φορά λοιπόν ήταν γύρω στο 2007 όταν έφτιαξα κι εγώ σαν νέος καλλιτέχνης τα πρώτα μου covers σε τραγούδια παλαιότερα γνωστών και ιδιαίτερα πετυχημένων ερμηνευτών.\nΉρθε η ώρα να σε γνωρίσουμε ακόμα καλύτερα. Να σου πω ότι εγώ φοβάμαι παρά πολύ τον θάνατο και κυρίως των αγαπημένων μου ανθρώπων. Τι είναι αυτό που σε φοβίζει και ποιο συγκεκριμένα ποιος είναι ο μεγαλύτερος σου φόβος και πως τον αντιμετωπίζεις;\nΟ μεγαλύτερος μου φόβος είναι να μην συμβεί κάτι κακό στους ανθρώπους που αγαπώ. Προσπαθώ όμως να μην αναλώνομαι σε σκέψεις αρνητικές. Γι αυτό ακριβώς προσπαθώ να χαίρομαι και να απολαμβάνω την κάθε στιγμή δίπλα στους δικούς μου ανθρώπους και να σκέφτομαι όμορφα και δημιουργικά για όλα όσα μπορούν να συμβούν στο μέλλον.\nΓια να ταξιδέψουμε λίγο στο μέλλον και να ονειρευτούμε. Για πες μου πως φαντάζεσαι τον εαυτό σου στο μέλλον δισκογραφικά;\nΔισκογραφικά το μέλλον θα ήθελα να με βρει να συνεργάζομαι με καλλιτέχνες που εκτιμώ, δημιουργώντας τραγούδια τα οποία να με εκφράζουν και να με αντιπροσωπεύουν. Τραγούδια τα οποία φυσικά θα ήταν τιμή και χαρά μου να αγαπηθούν από τον κόσμο και να τον συντροφεύουν σε ιδιαίτερες και προσωπικές τους στιγμές.\nΑυτό τον καιρό βλέπουμε ότι έχεις βγάλει ένα καινούργιο τραγούδι για πες μας πως έγινε η επιλογή του τραγουδιού;\nΤο καινούργιο μου τραγούδι έχει τίτλο Αγγελέ μου και είναι σε στίχους και μουσική του Χάρη Πετμεζά, ο οποίος πιστεύω ότι είναι εξαιρετικά ταλαντούχος. Η επιλογή έγινε από κοινού καθώς είναι ένα κομμάτι το οποίο πιστεύουμε ιδιαίτερα. Το κομμάτι κυκλοφορεί από την δισκογραφική εταιρεία Aspect4music την οποία και θέλω να ευχαριστήσω για την εμπιστοσύνη που έδειξε στη δουλειά μας.\nΜε ποιον καλλιτέχνη θα ήθελες να συνεργαστείς επί σκηνής;\nΥπάρχουν αρκετοί καλλιτέχνες τους οποίους θαυμάζω και εκτιμώ και με τους οποίους θα ήθελα να συνεργαστώ στο μέλλον. Αν και μου ειναι αρκετά δύσκολο να επιλέξω έναν θα μπορούσα όμως να αναφέρω μερικούς τους οποίους σέβομαι και εκτιμώ απεριόριστα. Όπως η Χάρις Αλεξίου, Τάνια Τσανακλιδου κ.α.\nΠοιο στάιλ (style) μουσικής σε εκφράζει;\nΔεν υπάρχει συγκεκριμένο είδος μουσικής το οποίο να με εκφράζει. Άλλωστε για μένα δεν υπάρχουν είδη στην μουσική. Για μένα η μουσική είναι μία. Για μένα το τραγούδι είναι ένα έργο τέχνης το οποίο θα πρέπει να πηγάζει αυτούσιο από την πηγή έμπνευσης του δημιουργού αποκομμένο από την ζήτηση και της ανάγκες της αγοράς γιατί μόνο τότε ένα έργο τέχνης αποκτά καλλιτεχνική αξία. Έτσι λοιπόν για μένα ένα κομμάτι το οποίο θα καταφέρει να με συγκινήσει είναι και αυτό που θα κερδίσει την εκτίμηση μου.\nΕγώ στον ελεύθερο μου χρόνο μου άρεσε να ακούω τραγούδια σαν ραδιοφωνικός παραγωγός που είμαι. Εσύ πώς περνάς τον ελεύθερο σου χρόνο;\nΤον ελεύθερο μου χρόνο μου αρέσει να τον περνάω με την οικογένεια μου και παρέα με αγαπημένους φίλους. Επίσης λατρεύω την γυμναστική και ιδιαίτερα τη yoga, η οποία εκτός από σωματική ευεξία βοηθά και στην πνευματική ανάπτυξη και ηρεμία.Το διάβασμα,το οποίο έχει την ικανότητα να σου ανοίγει νέους ορίζοντες σκέψης και επίσης την παρακολούθηση οποιασδήποτε “καλής” ταινίας ή σειράς.\nΜια που μας αρέσουν τα ταξίδια και σε ποιον δεν αρέσουν, θα ήθελα να μου πεις αν θα ταξιδεύεις τώρα που θα ήθελες να πας και γιατί;\nΈνα ταξίδι το οποίο θα ήθελα κάποια στιγμή να καταφέρω να πραγματοποιήσω στη ζωή μου είναι ένα ταξίδι στην Κούβα και αυτό γιατί θαυμάζω και λατρεύω να ανακαλύπτω κόσμους εντελώς διαφορετικούς με την δική μας πραγματικότητα και η Κουβα πιστεύω ότι είναι ένας προορισμός που σου προσφέρει αυτή την δυνατότητα. Εύχομαι λοιπόν κάποια στιγμή να τα καταφέρω!\nΠοια είναι τα σχέδια σου για το μέλλον που έρχεται;\nΑυτή την στιγμή η προτεραιότητα μου είναι να γνωρίσει ο κόσμος το καινούργιο μας κομμάτι που έχει τον τίτλο Αγγελέ μου σε στίχους και μουσική του Χάρη Πετμεζά όπως και ανέφερα και κυκλοφορεί από την δισκογραφική εταιρεία Aspect4music. Φυσικά και υπάρχουν αρκετά σχέδια για το μέλλον τα οποία όμως επειδή ακόμα δεν έχουν οριστικοποιηθεί θα προτιμούσα να μην αποκαλύψω.\nΗ Χριστίνα Βασκαντήρα γεννήθηκε και μεγάλωσε στην Πάτρα. Έχει σπουδάσει κλασσική κιθάρα στο Δημοτικό Ωδείο Πατρών, στο τμήμα Ιστορίας και Αρχαιολογίας της Φιλοσοφικής Σχολής του Πανεπιστημίου Αθηνών και έχει κάνει φωνητικά διπλά σε καταξιωμένους δασκάλους. Με πολλές συνεργασίες στο ενεργητικό της όπως με τον Γιώργο Μαργαρίτη, την Κατερίνα Στανίση, Θάνο Καλλιρη, Ραλλια Χρηστίδου και άλλους. Εξακολουθεί να μας καταπλήσει με το ταλέντο της βγάζοντας το τελευταίο της CD single, “Αγγελέ Μου” σε στίχους και μουσική του Χάρη Πετμεζά από την δισκογραφική εταιρεία Aspect4music.\nΘεσσαλονίκη: Καταγγελία για περιστατικό σεξουαλικής παρενόχλησης σε λεωφορείο


ΟΦ Ιεράπετρας - ΑΕΚ Β' 1-2 | SDNA\nBETSSON SUPER LEAGUE 2 20-04-2022 15:00\nΕξ αναβολής - 26η αγωνιστική\nΟΦ Ιεράπετρας - ΑΕΚ Β' 1-2\nΠέρασε από το «Βουζουνεράκειο» η ΑΕΚ Β'. Επικράτησε με 2-1 του ΟΦ Ιεράπετρας και διεύρυνε το αήττητο σερί της στις επτά αγωνιστικές ανεβαίνοντας κατ' αυτόν τον τρόπο στην πεντάδα του νότιου ομίλου. Όσο για τους Κρητικούς, ψάχνουν μία νίκη στους τελευταίους δύο αγώνες με Χανιά (εκτός) και Ζάκυνθο (εντός).\nΜε τους καλύτερους οιωνούς ξεκίνησε το ματς για την ΑΕΚ Β'. Μόλις στο 10' η Ένωση κατάφερε να προηγηθεί με τον Μιτάι να κάνει ωραία κάθετη στον Παρρά, ο οποίος με ωραία κίνηση έπιασε το σουτ και έκανε το 1-0.\nΣτο 15' η Ιεράπετρα απείλησε με τον Λεμονή με την ΑΕΚ Β' να αγγίζει στο 17' το 2-0, αλλά το σουτ του Γιούση να βρίσκει το οριζόντιο δοκάρι. Στο 19' ο Κάρδαρης έκανε καθοριστική παρέμβαση προ Ιατρούδη με τον ΟΦ Ιεράπετρας να χάνει ένα λεπτό αργότερα τεράστια ευκαιρία για την ισοφάριση.\nΟ Καλλιτσουνάκης έκανε καταπληκτική κάθετη στον Αντερέγκεν που βγήκε τετ α τετ στον Θεοχάρη, αλλά δεν μπόρεσε να νικήσει τον Θεοχάρη με τον σκηνικό να επαναλαμβάνεται με τους ίδιους πρωταγωνιστές στο 29' με τον πορτιέρο της ΑΕΚ Β' να είναι και πάλι νικητής. Έτσι το 1-0 έμελλε να είναι το σκορ του πρώτου 45λεπτου.\nΓρήγορο 1-1 και ξανά μπροστά η ΑΕΚ Β' με Μπάμπη\nΜε την έναρξη του β' ημιχρόνου η Ιεράπετρα απείλησε με προβολή του Κοντοέ στο 47' με την ΑΕΚ Β' να έχει καλή στιγμή στο 55' σε σουτ του Ρουκουνάκη.\nH Ιεράπετρα δικαιούταν γκολ και το έκανε στο 60' από όμορφη διαγώνια μπαλιά του Ντέτλερ σε Αντερέγκεν που βγήκε κάθετα σε θέση βολής και με πλασέ ισοφάρισε. Στο 62' ο Θεοχάρης κατέβασε ρολά στο πλασέ του Νεκούλ, ενώ το ίδιο συνέβη και στο 69' με το 1-1 να παραμένει.\nΚαι αφού δεν ήρθε το γρήγορο 2-1 από πλευράς γηπεδούχων, το έκανε στο 73' η ΑΕΚ Β'. Έπειτα καλή κυκλοφορία της μπάλας, ο Μπάμπης βρέθηκε αφύλαχτος στο ύψος της περιοχής, έπιασε συρτό σουτ στην δεξιά γωνία του Καραγκιόζη και έκανε το 2-1.\nΣτο 81' οι Κρητικοί διαμαρτυρήθηκαν για πέναλτι σε μαρκάρισμα του Λάτσι στον Αντερέγκεν με τον ρέφερι να δείχνει «παίζετε». Το 2-1 παρέμενε, ο ΟΦ Ιεράπετρας πίεζε, ισοφάριση δεν ήρθε, στο τέλος έμεινε και με 10 παίκτες λόγω αποβολής του Βιβάνκο (90+2') και η ΑΕΚ Β' παίζοντας με αλλαγές στη σύνθεσή της «απέδρασε» με το τρίποντο.\nΒοηθοί: Κωνσταντίνος Βρούζος, Ιωάννης Μηνουδης (Πιερίας)\nΤέταρτος: Αλέξανδρος Μέγας (Πιερίας)\nΟΦΙ(ΣΤΑΪΚΟΣ ΒΕΡΓΕΤΗΣ): Καραγκιόζης, Καλλιτσουνάκης(21΄ λ.τ. Μούλερ), Κάρδαρης(33΄ λ.τ. Κοντοές), Ντέτλερ, Νεκούλ(85΄ Κατάλντι), Ντι Λορέντζο, Μπενίτεζ, Λεμονής, Χιμένεθ, Βιβάνκο, Αντερέγκεν.\nΑΕΚ Β' (ΝΙΚΟΣ ΠΑΝΑΓΙΩΤΑΡΑΣ): Θεοχάρης, Λάτσι, Κορνέζος(70΄ Μπούσης), Μιτάϊ, Σταμούλης, Μπάμπης(88΄ Αρβανίτης), Ρουκουνάκης(56΄ Μουστακόπουλος), Παρράς(88΄ Κορομηλάς), Γιούσης, Ιατρούδης, Χριστόπουλος(70΄ Σαμπανάτζοβιτς).


Διεθνής διαγωνισμός για τον «Πύργο» του Πειραιά – 365news.gr\nΔιεθνή διαγωνισμό με στόχο την παραχώρηση και αξιοποίηση για 99 έτη του «Πύργου» του Πειραιά, έναντι οικονομικού ανταλλάγματος τουλάχιστον 900.000 ευρώ ετησίως, ενέκρινε ομόφωνα το Δημοτικό Συμβούλιο της πόλης.\nΚλείνοντας, όπως αναφέρει το ΑΜΠΕ, εξέφρασε την αισιοδοξία του, ότι «ο διαγωνισμός δεν θα κηρυχθεί άγονος. Είναι πολύ σημαντικό ότι θα αυξηθούν με τον τρόπο αυτό τα έσοδα του δήμου τα οποία θα διοχετευτούν στη βελτίωση της καθημερινότητας, θα «πάρει ζωή» το κτήριο και θα αναβαθμιστεί η γύρω περιοχή, καθώς θα δημιουργηθεί μια μικροοικονομία, με νέες θέσεις εργασίας. Ο Πειραιάς με μια τέτοια επένδυση αλλάζει ριζικά προς το καλύτερο. Η αξιοποίηση του «Πύργου» αποτελεί ορόσημο ότι η πόλη αλλάζει, όπως υποσχεθήκαμε».


Συμβουλές για ωραίο δέρμα το χειμώνα - Iatronea.grIatronea.gr\nIatronea.gr | Συμβουλές για ωραίο δέρμα το χειμώνα - Iatronea.gr\nΣυμβουλές για ωραίο δέρμα το χειμώνα\nΔιαβάστε μερικές συμβουλές για να έχετε ωραίο δέρμα το χειμώνα.\nΔεν πρέπει να ξεχνάτε να αυξήσετε την πρόσληψη νερού. Ενυδατώστε τον οργανισμό σας από μέσα προς τα έξω και κόψτε όσο μπορείτε την καφεΐνη, το αλκοόλ και τα ζαχαρούχα ποτά.\nΠροσθέστε έναν υγραντήρα. Η εσωτερική θέρμανση μπορεί να απορροφήσει υγρασία, ενώ προσθέτοντας έναν υγραντήρα στην κρεβατοκάμαρά σας θα προσθέσει την υγρασία πίσω στον αέρα και θα μας βοηθήσει όχι μόνο με το ξηρό δέρμα, αλλά θα μειώσει τις αλλεργίες και με τα προβλήματα της μύτης.\nΕπίσης μην ξεχνάτε την απολέπιση. Πολύ συχνά η απολέπιση ξεχνιέται κατά τους χειμερινούς μήνες. Αλλά η τακτική απολέπιση θα βοηθήσει τις κρέμες τις και λοσιόν να διεισδύσουν καλύτερα. Συνεχώς, χρησιμοποιήστε απαλά πίλινγκ χωρίς να τρίβετε πολύ επιδερμίδα ,μία φορά την εβδομάδα.\nΚαλό είναι να χρησιμοποιείτε χλιαρό και όχι ζεστό νερό. Το ζεστό νερό μπορεί να στεγνώσει τα φυσικά καλά έλαια που υπάρχουν στο δέρμα. Κρατήστε το μπάνιο ή το ντους σας σε μια άνετη, ζεστή θερμοκρασία.\nΜην ξεχνάτε να ενυδατώνετε τα χείλη σας και το πρόσωπό σας με κρέμες.


WHBC-GR: Αυτά τα σπάνια μαύρα τριαντάφυλλα μπορεί να τα βρεις μόνο στην Τουρκία\nΤο σχήμα τους είναι το ίδιο με άλλες αλλά το διακριτικό μαύρο χρώμα είναι αυτό που τις κάνει να ξεχωρίζουν.\nΠαρά το γεγονός ότι τα τριαντάφυλλα φαίνονται απόλυτα μαύρα, στην ουσία έχουν μια πολύ βαθιά απόχρωση του κόκκινου. Αυτά τα λουλούδια είναι εποχιακά και μεγαλώνουν μόνο κατά τη διάρκεια του καλοκαιριού σε μικρό αριθμό, και μόνο σε ένα μικρό Τουρκικό χωριό το Halfeti.\nΧάρη στις μοναδικές συνθήκες του εδάφους της περιοχής, και τα επίπεδα του pH των υπόγειων υδάτων (που διαρρέουν από τον ποταμό Ευφράτη), τα τριαντάφυλλα παίρνουν μια "διαβολική " απόχρωση. Ανθίζουν με σκούρο κόκκινο χρώμα την άνοιξη το οποίο καταλήγει σε μαύρο κατά τη διάρκεια των καλοκαιρινών μηνών.\nΟι ντόπιοι, όμως, φαίνεται να έχουν ένα είδος σχέσης αγάπης-μίσους με το τριαντάφυλλο, καθώς δεν συμβολίζει μόνο το μυστήριο, την ελπίδα και το πάθος, αλλά και τον θάνατο.\nΔυστυχώς, τα σπάνια μαύρα τριαντάφυλλα του Halfeti. είναι είδος προς εξαφάνιση γιατί οι κάτοικοι του χωριού μετακινήθηκαν κατά τη δεκαετία του 1990, λόγω της κατασκευής του φράγματος Birecik Σήμερα, προσπαθούν και πάλι να αναβαθμίσουν τις καλλιέργειες τους ελπίζοντας να επανέλθουν στις παλιές τους δόξες. Πραγματικά ελπίζω να πετύχει.\nΈτσι, αν ποτέ τύχει να ταξιδέψετε στην Τουρκία κατά τη διάρκεια του καλοκαιριού μην χάσετε αυτή την ευκαιρία για να δείτε αυτό το σπάνιο θέαμα.


Βουλή: Συνεχίζεται η ένταση για τη μελέτη Τσιόδρα – Λύτρα - Eleutheranea.gr\nΑρχική Πολιτική Βουλή: Συνεχίζεται η ένταση για τη μελέτη Τσιόδρα – Λύτρα\nΒουλή: Συνεχίζεται η ένταση για τη μελέτη Τσιόδρα – Λύτρα\nΒουλή: Μια ημέρα πριν τη σύγκρουση των πολιτικών αρχηγών το θέμα συντηρείται στην κορυφή της πολιτικής ατζέντας\nΨηλά διατηρούνται οι τόνοι και σήμερα στη Βουλή με αφορμή τη δημοσιοποίηση της επιστημονικής μελέτης των Τσιόδρα – Λύτρα, μια ημέρα μετά το επεισόδιο με τον Παναγιώτη Κουρουμπλή που κατέληξε στη διαγραφή του από την Κοινοβουλευτική Ομάδα του ΣΥΡΙΖΑ, με εντολή του Αλέξη Τσίπρα.\nΓια τους βουλευτές του κυβερνώντος κόμματος «η αξιωματική αντιπολίτευση βρίσκεται απέναντι από την εθνική προσπάθεια, κλείνει το μάτι στους αντιεμβολιαστές για να αποκομίσει μικροκομματικά οφέλη» όπως είπε η Άννα Καραμανλή, με την αξιωματική αντιπολίτευση να υποστηρίζει πως δεν έγιναν όσα έπρεπε για την ενίσχυση του ΕΣΥ, με ευθύνη της κυβέρνησης.\nΣτο στόχαστρο των βουλευτών της ΝΔ μπαίνει και ο Παύλος Πολάκης καθώς, όπως υποστηρίζει η Νέα Δημοκρατία, έχει πει τα ίδια και χειρότερα με αυτά που είπε ο κ. Κουρουμπλής, όμως, αφού πρόκειται «για το alter ego» του κ. Τσίπρα, κανείς δεν τον αγγίζει.\n«Διαβάζω μεταξύ άλλων στις 29 Νοεμβρίου: “ Είστε ΔΟΛΟΦΟΝΟΙ! Σκέρτσο, “ γκρέμλιν του Μαξίμου”, έλα να μας πεις για “ μηδενική υπερβάλλουσα θνησιμότητα”!!!», είπε η ‘Αννα Καραμανλή και συνέχισε: «Δεν μπορείτε να σταθείτε στο ύψος που θα περιμέναμε ως αξιωματική αντιπολίτευση. Δεν έχετε πρόγραμμα, δεν έχετε προτάσεις, είστε λαϊκιστές, ο λόγος σας είναι διχαστικός, κλείνετε το μάτι στους αντιεμβολιαστές για να προσκομίζετε μικροπολιτικά οφέλη».\n«Λίγες ημέρες πριν, εδώ στη συζήτηση στη Βουλή, ο κύριος πρωθυπουργός ζητούσε με οργισμένο κιόλας ύφος από τον Αλέξη Τσίπρα να του πει αν έχει ενδείξεις ότι η θνησιμότητα διασωληνωμένων αυξάνεται, όταν αυτοί νοσηλεύονται εκτός μονάδων εντατικής θεραπείας. Ο πρωθυπουργός, προσβάλλοντας τον κοινό νου, ζητούσε δήθεν ενδείξεις, ενώ είχε αποδείξεις μέσα στο συρτάρι του», ανέφερε η βουλευτής του ΣΥΡΙΖΑ Ραλλία Χρηστίδου και πρόσθεσε: «Ο αρχηγός της Νέας Δημοκρατίας τα γνώριζε όλα αυτά. Όχι μόνο έκανε πως δεν τα γνώριζε, αλλά κουνούσε και το δάχτυλο στην αντιπολίτευση ισχυριζόμενος ψεύδη μέσα στη Βουλή των Ελλήνων.\nΚορύφωση της αντιπαράθεσης με τους πολιτικούς αρχηγούς\nΤο αίτημα να ζητήσει συγγνώμη ή να παραιτηθεί αναμένεται να επαναλάβει ο Αλέξης Τσίπρας στην ομιλία του αύριο στην Ολομέλεια. Η αντιπολιτευτική του τακτική πρόκειται να επικεντρωθεί στην υπόθεση ότι «ο κ. Μητσοτάκης και οι υπουργοί του και ήξεραν και ψεύδονταν πάνω στις χιλιάδες απώλειες». Το επιχειρήμα αυτό θα αντικρούσει από την πλευρά του ο κ. Μητσοτάκης ενώ αναμένεται να επικεντρωθεί σε εκείνα τα στοιχεία του προϋπολογισμού που θα βοηθήσουν την ελληνική οικονομία να αναπτυχθεί περαιτέρω.\nΜια σειρά μέτρων στήριξης όπως οι παρεμβάσεις δαπανών, η απαλλαγή από την ειδική εισφορά αλληλεγγύης, μειωμένοι συντελεστές ΦΠΑ, επέκταση του προγράμματος Γέφυρα κ.α. προβλέπονται στον κρατικό προϋπολογισμό του 2022.\nΕπεκτείνεται η αναστολή πληρωμής του τέλους συνδρομητικής τηλεόρασης έως τον Ιούνιο του 2022. Το δημοσιονομικό κόστος ανέρχεται σε 18 εκατ. ευρώ για το 2021 και 9 εκατ. ευρώ για το 2022\nΠροηγούμενο άρθροΙωάννινα: Χωρίς συντάξεις κινδυνεύουν να μείνουν οι κάτοικοι Παγωνίου – Σε καραντίνα ο ταχυδρόμος\nΕπόμενο άρθροΚρούσματα σήμερα 17/12: 1453 κρούσματα στην Αττική, 825 στη Θεσσαλονίκη – Η κατανομή


Σημεία δηλώσεων Υπουργού Μετανάστευσης και Ασύλου κ. Νότη Μηταράκη σε ανταποκριτές ξένων ΜΜΕ στη Λέσβο - Samostoday\nΣημεία δηλώσεων Υπουργού Μετανάστευσης και Ασύλου κ. Νότη Μηταράκη σε ανταποκριτές ξένων ΜΜΕ στη Λέσβο\nΗ Ελλάδα, όπως γνωρίζετε, αντιμετώπισε σημαντικές μεταναστευτικές ροές το 2019 και στις αρχές του 2020. Ως αποτέλεσμα, οι δομές στα νησιά αντιμετώπισαν το πρόβλημα του υπερπληθυσμού. Από τις αρχές του 2020 μεταφέραμε 25.000 μετανάστες από τα νησιά στην ενδοχώρα. Μόνο από την Λέσβο, μεταφέρθηκαν 14.000 μετανάστες, από την αρχή του έτους μέχρι σήμερα. Έχουμε επιταχύνει τις διαδικασίες ασύλου και εκδίδουμε τώρα πολλές αποφάσεις σε σχέση με τα προηγούμενα χρόνια.\nΩστόσο, όπως γνωρίζετε, πριν από λίγες ημέρες αιτούντες άσυλο που κατοικούσαν στη Μόρια προκάλεσαν μια σειρά από πυρκαγιές, οι οποίες είχαν ως αποτέλεσμα, να καταστήσουν το μεγαλύτερο μέρος του Κέντρου Υποδοχής και Ταυτοποίησης στη Μόρια αχρησιμοποίητο.\nΠρώτη μας προτεραιότητα ήταν η ασφάλεια όλων των εμπλεκομένων. Προσωπικό, ανθρωπιστικές οργανώσεις, αιτούντες άσυλο και κάτοικοι της περιοχής. Αυτό το περιστατικό έρχεται σε μια εποχή που η πανδημία του κορωνοϊού έχει επηρεάσει τόσο το νησί όσο και την κοινότητα των μεταναστών.\nΗ δεύτερη προτεραιότητα ήταν να διασφαλιστεί ότι η διαθεσιμότητα τροφίμων, νερού και ιατρικών προμηθειών δεν θα διακοπεί. Και παρά το γεγονός ότι οι περισσότεροι μετανάστες βρήκαν προσωρινό καταφύγιο στον κεντρικό δρόμο, τα τρόφιμα, το νερό και η ιατρική υποστήριξη ήταν εκεί, σύμφωνα πάντα με τις δυνατότητες των ανθρωπιστικών οργανώσεων.\nΘα ήθελα να ευχαριστήσω προσωπικά τον Horst Seehofer, ο οποίος μου τηλεφώνησε πολλές φορές για να ζητήσει οποιοδήποτε τρόπο με τον οποίο η Γερμανία θα μπορούσε να παρέχει υποστήριξη στην τρέχουσα κατάσταση. Επίσης, αρκετοί άλλοι Ευρωπαίοι Εταίροι έχουν προσφέρει την υποστήριξή τους. Ο αντιπρόεδρος της Ευρωπαϊκής Επιτροπής Μαργαρίτης Σχοινάς, επισκέφθηκε το νησί για να εκφράσει την αλληλεγγύη της Ευρωπαϊκής Ένωσης και των κρατών μελών για την κατάσταση που επικρατεί.\nΠροτεραιότητά μας σήμερα είναι να δημιουργήσουμε ένα ασφαλές καταφύγιο, αρχικά για τις οικογένειες και τους ευάλωτους ανθρώπους. Πιστεύουμε ότι μέσα στην ημέρα θα αρχίσουμε να δεχόμαστε ανθρώπους. Ήδη οι πρώτες οικογένειες έχουν εγκατασταθεί. Τα τρόφιμα λοιπόν, το νερό, οι ιατρικές προμήθειες και η ασφάλεια είναι η προτεραιότητα της ημέρας.\nΘα συνεχίσουμε τη διαδικασία ασύλου ως συνήθως, και αναμένουμε από όλους τους ευρωπαίους εταίρους μας, να συμβάλουν σε ένα ζήτημα που δεν είναι ελληνικό, αλλά ευρωπαϊκό.\nΟρίσθηκε ο Δημοτικός Σύμβουλος Εμ. Κιάσσος ως Αντιδήμαρχος του Δήμου Αν. Σάμου στο Τμήμα Προστασίας και Προαγωγής της Δημόσιας Υγείας\nΕυχαριστήριο μήνυμα του Συλλόγου Γονέων & Κηδεμόνων Δημοτικού Σχολείου & Νηπιαγωγείου Χώρας προς την Π.Ε Σάμου\nΑνάρτηση Δασικού χάρτη- Πρόσκληση υποβολής αντιρρήσεων\nΝ. Κατρακάζος: Άμεση διευθέτηση όλων αυτών των εμποδίων που έχουν προκύψει μετά το σεισμό της 30ης Οκτωβρίου.\nPrevPreviousΗ εορτή του Γενεσίου της Θεοτόκου στο ιστορικό μοναστήρι της Παναγίας της «Βροντιανής»\nNextΝέα δράση της χορωδίας «ΕυΩΔΗα» της Ιεράς Μητρόπολης Σάμου και ΙκαρίαςNext\nΣύμφωνα με την υπ΄αριθ. 59/25-01-2021 απόφαση Δημάρχου, ορίσθηκε ο κ. Εμμανουήλ Κιάσσος, Δημοτικός Σύμβουλος, ως Αντιδήμαρχος του Δήμου Ανατολικής Σάμου και του μεταβιβάζει καθ’ ύλην\nΣύλλογος Γονέων & Κηδεμόνων Δημοτικού Σχολείου & Νηπιαγωγείου Χώρας Σάμου Ο Σύλλογος Γονέων & Κηδεμόνων Δημοτικού Σχολείου & Νηπιαγωγείου Χώρας Σάμου, ευχαριστεί την Περιφέρεια Βορείου\nΑΝΑΚΟΙΝΩΣΗ ΑΝΑΡΤΗΣΗΣ ΔΑΣΙΚΟΥ ΧΑΡΤΗ των δημοτικών και τοπικών κοινοτήτων των Δήμων Ανατολικής Σάμου, Δυτικής Σάμου, Ικαρίας και Φούρνων, Περιφερειακής Ενότητας Σάμου και Περιφερειακής Ενότητας Ικαρίας\nΣε προσωπική του ανάρτηση στο facebook ο κ. Κατρακάζος, επικεφαλής της Δημοτικής Παράταξης « ΟΛΟΙ ΜΑΖΙ ΓΙΑ ΤΗ ΣΑΜΟ», καλεί τους κεντρικά αρμόδιους , το


Ο Μάνης Χρυσόστομος στο Μοναστήρι που βαπτίστηκε - ΒΗΜΑ ΟΡΘΟΔΟΞΙΑΣ\nΙ.Μ.Μάνης: Στην ιστορική Ιερά Μονή του Αγ. Ιεροθέου Μεγάρων (11ος αι.) μετέβη την Κυριακή 12 Ιουλίου 2020, ο Σεβ. Μητροπολίτης Μάνης κ. Χρυσόστομος Γ’, όπου τέλεσε την Θεία Λειτουργία…\nπροσκύνησε την αγία κάρα του πρώτου Επισκόπου Αθηνών, Αγίου Ιεροθέου και κήρυξε τον θείο λόγο, κατόπιν της κανονικής αδείας και ευλογίας του επιχωρίου Σεβ. Μητροπολίτου Μεγάρων και Σαλαμίνος κ. Κωνσταντίνου.\nΕιδικότερα, στο κήρυγμά του, ο Μητροπολίτης Μάνης αφού ανεφέρθη πρώτα, στην θεολογική αξία και σημασία του Ιερού Βαπτίσματος, επειδή ο ίδιος ο Σεβασμιώτατος βαπτίστηκε στην εν λόγω Ι. Μονή και αυτή ήταν η αφορμή της μεταβάσεώς του, οφειλετικώς στη Μονή, κατόπιν, μίλησε για την έννοια της αγιότητος συνδυάζοντας την αγία βιοτή του Αγίου Ιεράρχου Ιεροθέου του 1ου αιώνα και του οσίου Παϊσίου του Αγιορείτου του 21ου αιώνα, του οποίου εορταζόταν η μνήμη του (12/7). Υπογράμμισε ότι «η Εκκλησία είναι το εργαστήριον της αγιότητος και κάθε εποχή έχει τους αγίους της». Αυτό σημαίνει, είπε κατακλείοντας το θείο κήρυγμα, ότι «το Συναξάρι της Εκκλησίας παραμένει ανοικτό. Δεν έχει κλείσει. Η θεία πρόσκληση είναι αδιάκοπη και συνεχής. Ισχύει το «ἅγιοι γίνεσθε» (Α’ Πετρ. 1,16) και στον ταραχώδη αιώνα μας».\nΜετά το πέρας της Θ. Λειτουργίας ο Σεβασμιώτατος έγινε δεκτός με χαρά από την Καθηγουμένη της Ι.Μονής, Ισιδώρα μοναχή, στο Αρχονταρίκι της Μονής και είχε την ευκαιρία να συνομιλήσει με την μοναστική αδελφότητα και να θαυμάσει τις αγιογραφίες και τα ψηφιδωτά της Μονής.\nΕτικέτες: ΒάπτισηΜάνης ΧρυσοστομοςΜητρόπολη ΜάνηςΜΟΝΑΣΤΗΡΙ